ПРЕЗИДЕНТ САЙЛОВИ - Ўзбекистон овози газетаси\nфуқароларнинг давлат бошқарувида бевосита иштирокини таъминлайди\nМамлакатимизда 29 март куни бўлиб ўтадиган Ўзбекистон Республикаси Президенти сайловига қизғин тайёргарлик кўрилмоқда. Президентликка номзодлар ва уларнинг ишончли вакиллари Республикамизнинг барча ҳудудлари бўйлаб сайловчилар билан учрашувлар ўтказишмоқда. Ушбу тадбирлар орқали халқимиз номзодларнинг сайловолди дастурлари билан танишмоқда. Шунингдек, улар билан юртимизнинг тараққиётига дахлдор масалаларда фикр алмашмоқда, хоҳиш-истакларини билдирмоқда.\nБугун сайловчиларни, айниқса, ёшларни Президент сайловининг мамлакат ва миллат тақдиридаги аҳамияти, сайловчиларнинг масъулияти, қандай киши Президент бўлиши кераклиги ҳақидаги саволлар кўпроқ қизиқтирмоқда. Шундан келиб чиқиб, сайловчилар, партиямиз аъзолари ҳамда электорат вакилларига бу масалаларда қўшимча маълумот бериш мақсадида таҳририятимизда «Президент сайлови фуқароларнинг давлат бошқарувида бевосита иштирокини таъминлайди» мавзусида давра суҳбати ўтказилди.\nШу кунларда мамлакатимизнинг ҳар бир ҳудудида муҳим тарихий воқеа — Президент сайловига қизғин тайёргарлик кўрилмоқда. Президентликка номзодлар ва уларнинг ишончли вакиллари билан бўлаётган учрашувларда фуқароларнинг сиёсий-ҳуқуқий маданияти юксалиб, уларда мамлакат тақдири учун дахлдорлик туйғуси кучайиб бораётгани яққол кўринмоқда.\n«Ўзбекистон Республикаси Президенти сайлови тўғрисида»ги қонунга асосан Ўзбекистон Республикаси Президентини сайлаш фуқароларнинг ихтиёрий равишда яширин овоз бериши орқали амалга оширилади. Яъни, қайси номзодга овоз беришни сайловчининг ўзи мустақил ҳал этади.\nСайловчи кимга ва нима учун овоз бериши кераклигини, овоз беришда қайси мезондан келиб чиқиб, номзодни қўллаб-қувватлашини аниқ тушуниб етиши муносиб номзод сайланишини ҳал этади.\nШу ўринда сайловчи аввало, Президент сайлови аҳамиятини чуқур англаши керак бўлади. Мамлакатнинг тараққиёти, жаҳон ҳамжамиятида тутадиган ўрни, миллий хавфсизлиги, фуқаролар ҳаёти эртага қандай бўлиши кўп жиҳатдан Президентга боғлиқ.\nАйниқса, ҳаёт шиддат билан ўзгариб, дунёда ижтимоий-иқтисодий муаммолар кескинлашиб, геосиёсий манфаатлар кучайиб бораётган ҳозирги жараёнда мамлакатда ким Президент бўлиши ўта муҳим аҳамиятга эга эканини ҳар бир сайловчи чуқур англаши талаб этилади.\nБугунги Давра суҳбатида кўзланган мақсад ҳам сайловчиларга, айниқса, ёшларга Президентлик институтининг аҳамияти, Президентнинг мамлакат бошқарувида тутган ўрни, сайловчиларнинг масъулияти тўғрисида қўшимча маълумотлар бериш, сайловчи ўз сайлов ҳуқуқидан фойдаланаётганда нималарга эътибор қаратиши лозимлиги тўғрисида фикр алмашишдир.\nАзиза ИБРАГИМОВА, Тошкент давлат юридик университети ўқитувчиси:\n— Дунё тарихига назар ташлайдиган бўлсак, Президентлик институти дастлаб АҚШда ташкил этилган, ўшанда, яъни 1789 йилда илк бор Президент сайланган.\nПрезидентлик институти нега керак эди, деган табиий савол туғилади. Аввало, ўша даврда бутун бир халқни бирлаштирадиган, руҳлантирадиган шахсга эҳтиёж бўлган. Ўшанда давлат раҳбарлигини амалга оширувчи, фуқароларнинг устувор ҳуқуқларини кафолатловчи ягона куч зарур эди. Ана шу тарихий заруратлар дунё давлатчилигида президентлик институти рўёбга чиқишига асос бўлди.\nЕвропада эса президентлик институти дастлаб Франция ва Швейцарияда жорий этилган. ХХ аср охирига келиб, дунё саҳнидаги турли ўзгаришлар бу институт янада кенг тарқалишига сабаб бўлади.\nМамлакатимизда ушбу институт тарихий жиҳатдан ўта мураккаб бўлган бир шароитда жорий қилинди. Ўзбекистон собиқ иттифоқ таркибида турган, яъни ўзгаларга қарам бўлган бир пайтда президентлик институти жорий қилинди. 1991 йилда эса Президент сайлови ўтказилди. Ўшанда халқимиз биринчи марта ўз раҳбарини ўзи сайлади. Президентлик институтининг жорий қилиниши Ўзбекистон нафақат мустақил бўлиши, шу билан бирга, инсон ҳуқуқлари таъминланадиган демократия йўлини танланишида муҳим аҳамият касб этади.\nМамлакатимиз мустақилликка эришгач, Ўзбекистон Республикаси Президентлигига сайлов ҳуқуқий жиҳатдан тартибга солинди. Жумладан, Ўзбекистон Республикаси Конституцияси, «Фуқаролар сайлов ҳуқуқининг кафолатлари тўғрисида»ги, «Ўзбекистон Республикаси Президенти сайлови тўғрисида»ги Қонунлар орқали давлат раҳбарини сайлаш тартиби, бунда фуқаролар, сиёсий партиялар ва номзодларнинг ҳуқуқ ва ваколатлари қонуний асослар билан мустаҳкамланди. Бош Қомусимизга асосан Ўзбекистон халқи номидан фақат у сайлаган Олий Мажлис ва Президент иш олиб бориши мумкин. Жамиятнинг бирон-бир қисми, сиёсий партия, жамоат бирлашмаси, ижтимоий ҳаракат ёки алоҳида шахс Ўзбекистон халқи номидан иш олиб боришга ҳақли эмас.\nФуқаролар жамият ва давлат ишларини бошқаришда ўзини ўзи бошқариш, референдумлар ўтказиш ва давлат органларини демократик тарзда ташкил этиш йўли билан иштирок этиш ҳуқуқига эга. Ўзбекистон Республикаси Президенти сайлови умумий, тенг ва тўғридан-тўғри сайлов ҳуқуқи асосида яширин овоз бериш йўли орқали амалга оширилади. 18 ёшга тўлган ҳар бир фуқаро сайловда қатнашиш, овоз бериш ҳуқуқига эга. Ўзбекистонда ижтимоий келиб чиқиши, ижтимоий ва мулкий аҳволи, ирқий ёки миллий мансублиги, маълумоти, тили, динга муносабатига, машғулот тури ёхуд хусусиятига қараб фуқароларнинг сайлов ҳуқуқини бирон-бир тарзда бевосита ёки билвосита чеклаш тақиқланади.\nКонституциямизнинг 19 бобида Президентнинг конституциявий ҳуқуқий мақоми белгилаб қўйилган. Унда Ўзбекистон Республикаси Президенти мамлакат фуқароларининг ҳуқуқ ва эркинликларига, Ўзбекистон Республикаси Конституцияси ва Қонунларига риоя этилишининг кафилидир, деб қайд этилган.\nҚонун устувор бўлган ҳар қандай демократик давлатда, аввало, фуқаролар ҳуқуқ ва эркинликлари ҳимоя қилиниши керак. Шу маънода мамлакат Президенти жамиятда адолат ва ҳаққонийлик принциплари устувор бўлишига, ҳар бир тизим мукаммал ва ҳаётий қонунлар билан тартибга солинишига, фуқароларнинг ҳуқуқ ва эркинликлари таъминланишига кафил шахс ҳисобланади.\nСулаймон ҲАЙДАРОВ, Жаҳон иқтисодиёти ва дипломатия университети ўқитувчиси:\n— Америкада дунёда илгари мавжуд бўлмаган президентлик институтининг жорий қилинишида объектив ва субъектив сабаблар бўлган. Ўша пайтларда Америка иқтисодиёти таназзулга юз тутган эди. Давлатни бошқариш, иқтисодиётни оёққа турғизиб олиш масаласи устида узоқ бош қотирилган. Шунда президентлик институтини жорий қилиш ҳақида қарорга келинган. Бошқарувни тизимлаштириш орқали иқтисодий таназзул ва сиёсий тангликдан чиқиб кетиш йўли танланган. Вақт ўтиши билан бу институт ўзини оқлади. Кейинчалик Лотин Америкаси, Европа, Осиё ва Африка давлатларида мазкур институт жорий этила бошланди. Ҳозирги кунда дунёнинг 140 дан ортиқ давлатида президентлик институти амалда.\nЎзбекистонда президентлик институти жорий қилинишида ҳам объектив, субъектив сабаблар бор. Ўтган асрнинг 90 йилларида собиқ совет тузуми таназзул ёқасига келиб қолди. Бошқарув тизими, иқтисодиёт турли муаммолар гирдобига ғарқ бўлди. Давлат бошқаруви тубдан ислоҳ қилиниши зарур эди. Шундай мураккаб даврда собиқ иттифоқдош республикалар орасида биринчи бўлиб Ўзбекистонда президентлик институти жорий қилинди. Натижада давлат ва жамият ҳаёти, тараққиёти билан боғлиқ ишларни идора қилишнинг демократик, шунинг билан бирга, самарали тизими ташкил этила бошланди. Президентлик институтининг жорий қилиниши мамлакатни ижтимоий-иқтисодий, сиёсий таназзулдан олиб чиқишда ўта муҳим аҳамият касб этди. Айни чоғда мустақиллик сари ташланган ўта муҳим қадам бўлади.\nДунё давлатларида Президент турли тартибда сайланади. Масалан, Америка Қўшма Штатларида Президент Конгрес, Италияда парламент томонидан сайланади. Яъни, мазкур давлатларда фуқаролар бевосита сайловда иштирок этиб, тўғридан-тўғри овоз бермайди. Президентни улар сайлаган вакиллар сайлайди.\nДунёнинг бошқа бир қатор илғор мамлакатларида ҳам Президент парламент депутатлари томонидан сайланади. Мамлакатимизда эса Президент сайлови сайловчилар, яъни фуқароларнинг бевосита иштироки, умумий, тенг ва тўғридан-тўғри сайлов ҳуқуқи асосида яширин овоз бериш тартибида ўтади. Бу — умумэътироф этилган демократик мезонларга, шунингдек, халқимизнинг менталитети ва қадриятларига ҳар жиҳатдан мос келади. Фуқаро сайлов куни сайлов участкасига чиқиб, овоз бериш хонасида давлат, халқ раҳбари ким ва қандай одам бўлиши кераклиги ҳақида фикри, позициясини билдиради. Бу фуқароларнинг давлат бошқарувини ташкил этишда бевосита иштирок этиш ҳуқуқи амалга ошишига хизмат қилади.\nБунинг маъноси шундаки, давлат раҳбари халқ томонидан сайланади, ижтимоий келиб чиқиши, мулкий аҳволи, мавқеи ва лавозимидан қатъи назар, ҳар бир фуқаро фақат битта овозга эга бўлади. Мамлакат бошлиғини сайлашда 18 ёшга тўлган ҳар бир фуқаро қатнашади. Бу жараёнда бир неча миллион кишининг фикри, қараши ва овози ҳисобга олинади.\nДаврон БЕКЖАНОВ, Ўзбекистон Республикаси Президенти ҳузуридаги Давлат бошқаруви академияси ўқитувчиси:\n— Мамлакатимизда президентлик институти жорий қилинганда, унинг ваколатлари мутлақ эди. Хусусан, давлат ва жамиятнинг ҳамма соҳадаги ва тармоқлардаги ишини ташкил этиш, келажакни кўзлаб муҳим қарорлар қабул қилиш, миллий бирдамликни таъминлаш, ташқи сиёсатнинг концепцияси ва устувор йўналишларини белгилаш ва олиб бориш ҳамда бошқа кўплаб масалалар Президентнинг ваколатида эди.\nВақт ўтгани, Ўзбекистон мустақиллиги мустаҳкамлангани, мамлакат иқтисодиёти оёққа тургани, сиёсий бошқарув тизими барқарорлашгани, одамларнинг онги ва тафаккури юксалиб, демократияни ривожлантириш учун шароит етилгани сари мамлакатимизда давлат бошқаруви янада демократлашиб бормоқда.\nЮртимизда икки палатали профессионал парламентнинг шакллантирилиши ҳокимиятлар бўлинишининг халқаро мезонлари ҳамда демократик тамойилларини босқичма-босқич жорий этиш имконини яратмоқда. Кучли давлатдан кучли фуқаролик жамияти сари принципи амалда рўёбга чиқмоқда. Сўнгги йилларда, яъни 2011 ва 2014 йилда Конституциямизга киритилган қатор ўзгартиш ҳамда қўшимчалар асосида давлат ҳокимияти бошқарувига жорий этилган қоидалар ана шу эзгу мақсадга хизмат қилмоқда.\nХусусан, Президентнинг айрим ваколатлари парламентга, Вазирлар Маҳкамасига ўтказилди. Ижро ҳокимиятининг парламент олдидаги масъулияти оширилди. Шу билан бирга, Президентнинг давлат ҳокимияти бошқарувини демократик тамойиллар асосида олиб боришдаги роли ва аҳамияти мустаҳкамланмоқда. Конституциямизга мувофиқ, Ўзбекистон Республикаси Президенти республика олий ҳокимият ва бошқарув органларининг баҳамжиҳат ишлашини таъминлайди, Олий Мажлисга мамлакат ички ва ташқи сиёсатини амалга оширишнинг энг муҳим масалалари юзасидан мурожаат қилиш ҳуқуқига эга.\nСайловчилар ана шу жиҳатлар ҳақида ҳам атрофлича маълумотга эга бўлиши керак, деб ўйлайман. Бу мамлакат раҳбари — Президент ҳақида тушунча ва тасаввур бойишида ўзига хос аҳамият касб этади.\nСотиболди БОБОҚУЛОВ, ЎзХДП Марказий Кенгаши эксперти, юридик фанлар доктори, профессор:\n— Сайловчи сайловга чиқар экан, унда «сайловга боришим, муносиб кўрган номзодимга овоз беришим лозим, менинг овозим аҳамиятга эга, ким, қандай инсон мамлакат раҳбарлигига сайланиши ҳақида мен ҳам ўз муносабатимни билдиришим зарур», деган фикр бўлиши керак. Ҳозир Ўзбекистонда 31 миллион аҳоли бўлса, 20 миллиондан ортиқ фуқаро сайловда иштирок этади. Улар жамиятдаги ўзгаришларни кузатиб, мамлакатимизда бўлаётган ислоҳотларни англаб турибди. Овоз бериш кунида ҳам ҳар бир фуқаро, ҳар бир ёш йигит-қиз эртанги кунини, мамлакат келажагини ишониб топширишга лойиқ номзодни қўллаб-қувватлаши зарур.\nФакт ва рақамларга эътибор берсак, айрим давлатларда фуқароларнинг мамлакатдаги сиёсий жараёнларга қизиқиши, сайловларда иштирок этиш бўйича фаоллиги сусайиб бораётгани, яъни абсентеизм кўзга ташланади.\nМисол учун, 2012 йил Францияда бўлиб ўтган Президент сайловида сайловчиларнинг 80 фоиздан кўпроғи қатнашган. Бу кўрсаткич аввалги сайловга нисбатан 3 фоизга камдир. Финландияда 2012 йил ўтган Президент сайловида эса 72,7 фоиз (олдинги сайловда 73,9 фоиз) сайловчи овоз берган. Грузияда 2013 йили ўтказилган сайловда 47 фоиз сайловчи қатнашган, 2008 йилги сайловда эса бу кўрсаткич 61 фоизни ташкил этган.\nДемак, бу рақамлардан кўриниб турибдики, фуқароларнинг мамлакатдаги муҳим сиёсий жараёнга муносабат билдириш бўйича позицияси юқори эмас. Бу ўз-ўзидан сайлов натижаларига салбий таъсир этади.\nМамлакатимизда аҳоли сиёсий жараёнларда анча фаол қатнашиб келмоқда. Президент ва парламент сайловларида мунтазам равищда сайловчиларнинг қарийб 90 фоизи овоз бермоқда. Масалан, ўтган йили декабрь ойида Олий Мажлис Қонунчилик палатаси ҳамда халқ депутатлари маҳаллий Кенгашларга бўлиб ўтган сайловда 89 фоиз сайловчи иштирок этди.\nБу рақамлар мамлакатимизда аҳолининг фуқаролик позицияси мустаҳкамлиги, халқимиз ўз келажагига бефарқ эмаслигини англатади, албатта.\nЮртимиз аҳолисининг 60 фоизидан ортиғини ёшлар ташкил этади. Бўлажак сайлов улар учун ҳам масъулиятли жараёндир. Бу, айниқса, сайловда биринчи марта овоз бераётган йигит-қизлар учун жуда ҳаяжонли воқеа, шарафли вазифа. Буни ҳар бир ёш чуқур англаб етиши, кўнглидаги орзу-умидларини ўзи муносиб кўрадиган номзод билан боғлаши керак.\nБаҳромжон ОБИДЖОНОВ, Олий Мажлис Қонунчилик палатаси депутати, ЎзХДП фракцияси аъзоси:\n— Тўғри таъкидладингиз, овоз беришда ёш сайловчилар ҳам ўз фуқаролик бурчини чуқур ҳис қилиши, сиёсий ҳуқуқидан фойдаланиши ниҳоятда муҳимдир.\nБиринчи марта овоз бераётган ёшлар келажагини ким билан тасаввур қила олади? Эртага ким уни қўллаб-қувватлайди, тўғри йўл кўрсатиб, мақсадларига қанот бўлади? У ишонч билдириб, овоз бермоқчи бўлган номзод унинг ижтимоий-иқтисодий манфаатларини ҳимоя қилишга қодирми, ўқиши, ишлаши, умуман, яхши яшаши учун қулай шароитларни яратиб бера оладими? Ёш сайловчилар овоз бериш жараёнида ўз хулосасини билдиришдан олдин ана шу саволлар ҳақида чуқур ўйлаб кўриши лозим.\nСайлов демократиянинг энг муҳим белгиси, фуқаролар хоҳиш-иродаси ифодаланишининг мустаҳкам кафолатидир. Агар таққослаб кўрадиган бўлсак, одамларнинг бугунги дунёқараши билан бундан 10-15 йил олдинги тушунча ва тасаввури орасида ер билан осмонча фарқ бор. Ҳозир фуқаролар сайлов тизими ва тартибини, ўзининг сайлаш, сайланиш ҳуқуқини яхши идрок этади. Ўзбекистон Республикаси Президенти, парламент ва маҳаллий Кенгашларга депутатларни сайлаш орқали бугунга келиб, халқимиз онгу-тафаккурида катта ўзгариш рўй берди.\nЯна шуни ҳам унутмаслик керакки, юқорида таъкидланганидек, ҳозир дунёда вазият анча мураккаб. Ижтимоий-иқтисодий муаммолар кўпайиб боряпти, геосиёсий ҳолат чигаллашмоқда, давлатларо муносабатларда оқилона ёндашув талаб этилмоқда.\nШундай вазиятда мамлакат раҳбарини сайлаш, халқимизга бош бўладиган, давлатимиз хавфсизлиги ва мустақиллигини мустаҳкамлай оладиган, тараққиётни юксалтириш, фаровонликни ошириш йўлида собит турадиган номзодга овоз бериш ҳар биримиздан катта масъулият талаб этади. Сайлов куни сайлов участкасига чиқар эканмиз, бу ҳақда чуқур ўйлаб, мустақил фикрлаб овоз беришимиз зарур, деб ўйлайман.\nПрезидент — бу давлат, мамлакат ва миллат тимсоли, мустақиллик ва тараққиёт таянчи. Сайлов нафақат номзодлар, сиёсий партиялар учун, балки сайловчилар, яъни халқимиз учун ҳам катта синов, катта имтиҳондир. Сайлов куни сайлов варақасига белги қўяр эканмиз, эртамиз, тақдиримиз қандай бўлишини ҳал этаётганимизни унутмаслигимиз лозим.


Ëнмоқда ўзбекнинг туққан онаси\n“Нимага мен давлат жиноятчиси бўламан? Нима қилдим мен?.. Бу дунëда ҳақиқат борми ўзи?.. Ë битта шунга ҳуқуқ берилганми ҳеч кимнинг айтганини қилма, деб?.. Бормаган ерим¸ кирмаган гўрим қолмади...”\n“Тингловчи минбари” эшиттиришининг бугунги қаҳрамони Самарқанд вилоятининг Нарпай туманида ўзига ўт қўйган ва ҳозир оғир аҳволда шифохонада ётган 70 ёшли деҳқон аёл Ҳалима Ўлжаева.\nБу аёлнинг яқинлари таҳририятимизга мурожаат қилди. Уларнинг мурожаати ортидан Ҳалима аянинг ўзига боғландик, кейин эса бу аёлнинг муаммосига масъул бўлган ҳокимлик расмийларига.\n“Тингловчи минбари” эшиттиришининг бугунги сонида шу мурожаат асосида ҳозирланган ҳикояни тинглайсиз.\nСамарқанд вилоятининг Нарпай туманида яшайдиган Ҳалима Ўлжаева исмли 70 ёшли деҳқон аёл ўзига ўт қўйганининг асосий сабаби – ерларни оптималлаштириш қарори ортидан унинг 10 гектар ери олиб қўйилганидир.\nАёл қарийб 7 ой Самарқанд ва Тошкент ўртасида зир қатнади. Аммо унга ер қайтиб берилмади. Бунинг устига бу аёлни туманнинг баъзи мутасаддилари меҳнатга лаёқатсиз, руҳий хаста, деб атаганидан сўнг у ўзига ўт қўйди.\nБу воқеа 16 апрел куни бўлди. Ҳозир аёл шифохонада. Аҳволи оғир, танасининг 35 фоизи куйган. Унинг яқинлари бизга хабар юборганидан сўнг биз уларга сим қоқдик.\nБиз боғланганимиз вақтда аёлнинг ёнида, шифохонада бўлган яқинлари телефон гўшагини унга берди.\nҲалима Ўлжаева: Алло.\nОзодлик: Ассалому алайкум. Ҳалима опа, яхшимисиз? Соғликларингиз яхшими? Яхши бўлиб қолдингизми?\nҲалима Ўлжаева: Билмасам. Шуларни агар радиога чиқарсангиз¸ дунëдан беармон ўтаман. Менга шундай азоб берди булар.\nОзодлик: Нимага ўзингизга ўт қўйдингиз?\nҲалима Ўлжаева: Олти ойдан бери югураман. Булар "ерингни чорвачиликка айлантириб берамиз", деб айтишди. Ўтган йил кредит олсин¸ чорвачилик қилсин, деб қарорлар берилди.\nОзодлик: Қанча ерингиз бор эди?\nҲалима Ўлжаева: 10 гектар. Менинг оëғим синган эди. Оптималлаштириш қароридан сўнг бориб: “Менинг еримни нима қилдингизлар¸ қолдирдингизларми?” десам¸ “Кетаверинг, сизнинг ерингиз қолган, сизнинг ерингизга тегмаймиз”, дейишди.\nШундан кейин олти ой қатнадим. Эртага келинг¸ индинга келинг, деди. Кейин қаëққа борсангиз боринг, деди.\nБуни “Халқ сўзи” газетаси ҳам¸ бошқаси ҳам ҳаммаси билади. Лекин ҳеч ким ëрдам қилишни ўйламади.\nОзодлик: "Халқ сўзи" газетасида мақола чиқдими?\nҲалима Ўлжаева: Чиқмади ҳам¸ чақирмади ҳам. "Халқ сўзи" газетасига¸ "Ҳуррият" газетасига бордим. Ҳамма матбуотга кириб чиқдим. Телевидениега бордим. Охирги умидим сизлардан.\nШу ëқда ҳал қилиб берсин, дейди. Юқоридан қанча марта: “Момо қийналиб кетди, совуқ қотиб кетган, мана олдимда ўтирибди” деб айтишди буларга. Келсам, булар қабул қилинмайди¸ дейди.\nСамарқанддан келиб, хулоса қилиб кетди¸ молларимни кўриб кетди. Дониëров дегани “Битта ҳам моли йўқ”, деб ëзиб кетди.\nНима мен давлат жиноятчисиманми? Уларнинг ëзганининг ҳаммаси тўғрими? Мен қаерга борай? У бировнинг айтганини қилмаса. Россиядан иккита боламнинг ўлигини олиб келдим.\nОзодлик: Улар Россияга ишлагани кетганмиди?\nҲалима Ўлжаева: Ҳа. 7¸5 миллион қарз кўтариб болаларимнинг ўлигини олиб келиб кўмдим. Бошимда хўжайиним бўлмаса. Э¸ бошимдан нима савдолар ўтмади.\nБулар Каримовнинг қарорига қулоқ солмаса¸ президент девонининг қарорига қулоқ солмаса¸ прокуратуранинг қарорига қулоқ солмаса.\n“Сен жиннисан¸ сени жиннихонага топширамиз. Сени у қиламиз¸ бу қиламиз. Ҳаëтинг хавф остида¸ болаларинг хавф остида”, дейди.\nНима қилдим мен? Бу дунëда ҳақиқат борми ўзи? Ë битта шунга берилганми ҳеч кимнинг айтганини қилма, деб.\nОзодлик: Нимани талаб қилаяпсиз улардан?\nҲалима Ўлжаева: Шу 10 гектар еримни чорвачиликка айлантираман, деб жуда ҳам кўп югурдим мен. Шу невараларимга бир нарса қолсин¸ уларнинг олдидаги қарзимдан қутулиб кетай¸ бир чорвачилик қилсин, деб бир амаллаб олган эдим.\nДавлатга фойда келтираман¸ ғоз¸ товуқ боқаман деб ўйлаган эдим. Буларга эса ерни пулга сотса бўлди. Менинг унчалик пулим йўқ.\nОзодлик: Неча пулга сотибди?\nҲалима Ўлжаева: Мен қаердан биламан¸ менга айтадими булар. Долларга сотган. Менда доллар нима қилсин.\nСуҳбатдан англаганингиздек, нарпайлик деҳқон аёл фермер хўжаликларни йириклаштириш қарори ортидан ери олиб қўйилганидан сўнг қарийб 7 ой ташкилотма-ташкилот югурган ва ерининг қайтиб берилишини талаб қилган.\nЗеро, унинг оиласи жуда оғир аҳволда ва уларни боқиб турган ягона манба мана шу ер. Ҳалима Ўлжаеванинг қарамоғида Россияга ишлагани бориб, вафот этган икки фарзандидан қолган 3 набира бор экан. Бундан ташқари, ногирон бўлган ўғлининг 3 фарзанди ҳам бор.\nШу олти набира, бир ногирон ўғилни Ҳалима ая ва унинг келини боқаётган эди. “Менда доллар нима қилсин?!” деб зорланиб турган бу аёлда ўз оиласини таъминлаш учун етарли ўзбек сўми ҳам йўқ экан.\nБунинг устига оилани боқиб турган ер ҳам олиб қўйилди. Бунга эътироз тариқасида ўзига ўт қўйган аёлнинг иши билан эса шу кунларда Нарпай туман ҳокимлиги шуғулланаётган экан.\nҲокимликка сим қоққанимизда ҳокимликдаги вакил воқеани тасдиқлади.\nОзодлик: Нарпай туманида ўзига ўт қўйиб юборган аëл Ҳалима Ўлжаеванинг иши бўйича телефон қилаëтган эдик. Ҳозир аҳволи яхшими¸ муаммоси ҳал бўлаяптими?\n- Чиққанини эшитган эдим¸ лекин бошқа нарсаларини билмайман. Яхши бўлиши керак¸ деди биз билан гаплашган ҳокимлик вакили.\nНарпай туман ҳокимлиги вакили бизга Ўлжаева ишидан хабардор бўлган мутасаддини топиб берди.\nТуман ҳокимлигининг ўзини таништиришни истамаган мутасаддисига кўра, Ҳалима Ўлжаева туман ҳокимлигига жуда кўп бор келган ва бир неча бор уни ҳокимнинг ўзи қабул қилган.\n- Биз бу аёлга ёрдам беришга ҳаракат қилдик. Аммо, президент фармонига кўра, фақат 100 гектар ери бўлган фермер хўжаликларига тегилмайди.\nЯна ҳам биз шароитдан келиб чиқиб, бу кўрсаткични 50 – 60 гектарга туширдик. Лекин Ўлжаевалар оиласининг ери 10 гектар эди. Бундан ташқари, бу оиланинг иқтисодий аҳволи жуда ночор.\nФермер хўжаликни юритиш учун эса катта маблағ, техника керак. Бу оилада бунга имкон йўқ. Бундан ташқари, "деҳқончилик қиламан" деяётган момо 70 ёшга кирган, ахир?!\nШу боис, биз ерни бошқа фермерга қўшиб беришга мажбур бўлдик. Момо эса ҳеч буни тушунмади, у ёққа чопди, бу ёққа чопди.\nОхири эшитдикки, келини қайнонасига ўт қўйиб юборганмиш, деди Нарпай туман ҳокимлиги расмийси.\nҲали Ҳалима Ўлжаеванинг ўзидан эшитганингиз каби аёл буни "туҳмат" деб атамоқда.\n- Қаранг, ҳозир ҳам туҳмат қилиб ўтирибди. Келини билан уришган деб, Тошкентга ëзиб юборипти. Мен келиним билан умримда бир марта ҳам урушган эмасман¸ деди Ҳалима Ўлжаева.\nҲалима аянинг келини Озодахон ҳам бу гапни "туҳмат" деди.\nНарпай туман расмийси Ўлжаевага келини ўт қўйиб юборган, деяпти. Аммо расмий: “Бу гапни Ўлжаева туҳмат, деяпти. Бунга нима дейсиз?” деган саволимизга жавоб бермади.\nКейин биз бу расмийга бошқа саволни бердик: “Хўп, Ўлжаевага ким ўт қўйгани масаласини бир четга сурайлик. Аслида аҳволи оғир бўлган бу деҳқон оилага истисно тариқасида ён босиб, ерини унинг ўзида қолдирса бўлмасмиди?! Ваҳоланки, мамлакат президентининг деҳқон хўжаликларини оптималлаштиришдан мақсади, охир-оқибатда, шу деҳқоннинг манфаати учун хизмат қилиш эмасмиди?!”\nНарпай туман ҳокимлиги расмийси бу саволимизга шундай жавоб қилди:\n“Энди биласизми, опа, агар битта шу момога ён боссангиз - ҳали ўзингиз айтганингиздек, бутун республикада оптималлаштириш бораяпти - кейин ҳамма бирдан кўтарилади-да, нега унга ён босдингиз-у, бизга ён босмадингиз, деб.\nШунинг учун ҳозир унинг талабини қондиришнинг иложи йўқ-да, опа. Агар шу момога “хўп” десак, кейин бошқа фермерлар ҳам ерни эпласа-эпламаса, "бизникини ҳам қайтариб беринг", деб кўтарилади-да!\nТуман ҳокими момони чақириб, унга бир ярим гектар ер ҳам таклиф қилди. "Нима ҳоҳласангиз, экинг", деди. Момо "хўп" деб чиқиб кетди-да, кейин яна норози бўлиб қайтиб келди. Тушуниб бўлмайди-да уни!"\nҲалима Ўлжаева ҳали суҳбат чоғида эшитганингиздек, бутун умидини шу ерга қадаган. Боиси, унинг турмуш ўртоғи йўқ, Россияга иш излаб кетган икки фарзанди вафот этган. Қарамоғида ногирон ўғли, келини ва уларнинг 3 фарзанди ҳамда Россияда вафот этган фарзандларининг 3 фарзанди қолган.\n“Бу етим набираларга қолдирадиганим фақат шу ерда!” деб зорланди Ўлжаева Озодлик билан суҳбатда.\n- Шу 10 гектар еримни чорвачиликка айлантираман деб, жуда ҳам кўп югурдим мен. Шу невараларимга бир нарса қолсин¸ уларнинг олдидаги қарзимдан қутулиб кетай¸ бир чорвачилик қилсин деб, бир амаллаб олган эдим.\nДавлатга фойда келтираман¸ ғоз¸ товуқ боқаман деб ўйлаган эдим. Буларга эса ерни пулга сотса бўлди. Менинг унчалик пулим йўқ¸ деди Ҳалима Ўлжаева.\nНарпай туман ҳокимлигининг биз билан суҳбатлашишга рози бўлган, аммо, овозини ёзиб олинишини истамаган ходимига яна битта савол бердик: “Хўп, 10 гектар ерни ҳам бир четга қўяйлик. Аммо, иқтисоди жуда оғир аҳволда қолган бу оила Нарпай туманида яшамоқда, бу оила аъзолари Ўзбекистон фуқаролари. Жилла қурса, аҳолини ижтимоий ҳимоя қилиш мажбурияти юкланган туман ҳокимлиги ёрдам кўрсатаяптими?”\n- Ҳа, ёрдам бераяпмиз. Ўтган йили бу оилага битта қорамол берилди. Бир ёрдам бўлса, шунчалик бўладида ахир, деди Нарпай туман ҳокимлиги мутасаддиси.\n6 та гўдак ва 3 нафар катта ёшдаги аъзоси ишсиз қолган оилага 2008 йилда ҳокимлик битта қорамол берибди. Бу ёрдамнинг нечоғлик эканига эса, азиз ўқувчи, ўзингиз баҳо беринг.\nАммо ўтган йили эшигидан битта қорамол кириб келганда бу оиланинг тирикчилиги учун югуриб юрган 70 ёшли момо соғлом эди. Ҳозир эса хаста, танасининг 35 фоизи куйган.\n“Энди бу оилага қандай ёрдам бўлади, ё шу ўтган йилги битта қорамол ҳануз кифоями?” деб савол бердик ҳокимлик мутасаддисига.\n- Йўқ, албатта. Ҳозир ҳокимлик бу масалани ўрганиб кўраяпти. Ҳеч ким момо ёрдам сўраб келса, кўкрагидан итармайди-ку?! Лекин ўзи муомала қилишни истамаяпти-да, нима қилайлик?! Ҳеч кимга унга ўзингизга ўт қўйинг, демайди-ку, ахир?!\nШунда ҳам ташлаб қўймаймиз, ўрганиб кўрамиз, албатта. Бизнинг гапга ўзи кўнса бўлди, деди Самарқанд вилояти Нарпай туман ҳокимлиги мутасаддиси.\n"Бир ҳисобда туман ҳокимлигининг гапида жон борга ўхшайди, муаммони бу тариқа аянчли йўл билан ҳал қилмасликнинг имконини топса бўлар эди-ку?" дея ўзимизга ўзимиз савол бердик.\nАммо, ўзингиз ўйланг, агар товонимизга тикон кирса, бутун вужудимиз зирқирайди. Ҳаётнинг 70 йилини яшаб қўйган бу момо оз-мунча аччиқ-чучукни кўрмагандир?! Бу аёл бошдан кечирган кўргуликларни санасангиз, узун рўйхат бўлар экан.\nБиргина бугун унинг оғзидан эшитганларимиз: икки фарзандининг ўлигини кекса боши билан қарз ҳавола қилиб, Россиядан келтириб кўмган. 6 набирани бағрига босиб, уларни боқиш учун шу мункиллаган ёшида оғир меҳнатни бўйнига олаяпти. Уларга бир парча мерос қолдириш учун 7 ой Самарқанд ва Тошкент ўртасида совуқ, қорли-қировли кунларда қатнаган.\nШунча синовларга дош бериб келаётган аёл ўзига ўт қўйган экан, бу қарор калтабинликдан ёки айрим маҳаллий расмийлар айтганидек, руҳий хасталикдан, ё туман ҳокимлиги мутасадди гумон қилганидек келини билан жанжаллашганидан сўнг келган қарормикин?!\nАммо аянинг ўзига бу ҳақда савол берганимизда, олган жавобдан англадикки, ўзига ўт қўйиш қарорининг сабаби булар эмас.\nОзодлик: Нимага ўзингизга ўт қўйдингиз? Ўзингизга ўт қўймасдан муаммони ҳал қилса бўларди-ку.\nҲалима Ўлжаева: Бўлмайди¸ айланай, бўлмайди. Етти ой чопиб кўрдим¸ ялиниб ҳам кўрдим. Самарқандда ëмғирларда¸ Тошкентда қорларда қолиб кетдим. Каримовнинг қарорига¸ президент девонининг қарорига¸ прокуратурага қулоқ солмаса булар. “Сен жиннисан¸ сени жиннихонага топширамиз. Сени у қиламиз¸ бу қиламиз. Ҳаëтинг хавф остида¸ болаларинг хавф остида” дейди. Нима қилдим мен? Бу дунëда ҳақиқат борми ўзи? Қилмайди булар. Булар одам эмас.\nМен сизга сингилман¸ мен сизга қизман¸\n370 та ўт ичра қолдим¸\nҚай бирида ëнай мен парвонангиз?\nБизга йўқ кечирим¸ бизга йўқ тўзим¸\nËнмоқда ўзбекнинг туққан онаси¸\nËнмоқда ўзбегим - жоним ëнмоқда¸\nБўғзимда қолмоқда айтилмай айтим¸\nАëллар ўзини ўтга бермоқда¸\nЙигитлар кимлардан сўраркан қайтим?\nСамарқанд вилоятининг Нарпай туманида ўзига ўт қўйган ва ҳозир оғир аҳволда шифохонада ётган 70 ёшли деҳқон аёл Ҳалима Ўлжаева ҳақидаги ҳикоя “Тингловчи минбари” рукнининг бугунги сонидан ўрин олди.\nСамарқанд вилояти Нарпай тумани ҳокимлиги аччиқ қисматга учраган бу аёлнинг иши юзасидан тўғри қарор беради, дея умид билдирамиз.


Сенаторлар “Эркин иқтисодий зоналар тўғрисида”ги Ўзбекистон Республикаси қонунининг Жиззах вилоятида ижро этилиши ҳақидаги ахборотни тингладилар\nМажлисда Сенат аъзолари, Вазирлар Маҳкамасининг масъул ходимлари, Ўзбекистон Республикаси иқтисодиёт, адлия, ташқи иқтисодий алоқалар, инвестициялар ва савдо, меҳнат вазирликлари ҳамда бошқа манфаатдор вазирлик ва идоралар, Жиззах ва Сирдарё вилоятлари ҳокимликларининг, “Жиззах” махсус индустриал зонаси Маъмурий кенгаши ва дирекциясининг, “Жиззах” махсус индустриал зонасида фаолият кўрсатувчи корхоналарнинг ҳамда оммавий ахборот воситаларининг вакиллари қатнашдилар.\nСенаторлар таъкидлаганларидек, мустақиллик йилларида амалга оширилган бозор ислоҳотларини чуқурлаштириш ва иқтисодиётни эркинлаштириш ҳаракатлари, бизнес юритиш шарт-шароитларини яхшилашга доир аниқ мақсадга йўналтирилган дастурлар мамлакатимизда қулай инвестиция муҳити шаклланишининг ҳамда хорижий инвестициялар ҳажмлари ошишининг муҳим омили бўлмоқда. “Чет эл инвестициялари тўғрисида”ги, “Чет эллик инвесторлар ҳуқуқларининг кафолатлари ва уларни ҳимоя қилиш чоралари тўғрисида”ги қонунлар ва бошқа қонунлар инвестиция сиёсатининг пойдеворига айланди.\n1996 йилда “Эркин иқтисодий зоналар тўғрисида”ги Ўзбекистон Республикаси Қонуни қабул қилинди. Ушбу Қонун инвестициялар жалб қилиш ва жадал ижтимоий-иқтисодий ривожланиш имкониятларини кенгайтирди. 2008, 2012, 2013 йилларда Ўзбекистон Республикаси Президенти ташаббуси билан Навоий вилоятида эркин индустриал-иқтисодий зона ҳамда “Ангрен” ва “Жиззах” махсус индустриал зоналари ташкил этилди.\n“Жиззах” МИЗ Ўзбекистон Республикаси Президентининг 2013 йил 18 мартда қабул қилинган “Жиззах” махсус индустриал зонасини барпо этиш тўғрисида”ги Фармони билан ташкил этилди. Бундай иқтисодий зонани ташкил этишдан кўзланган мақсад – юқори қўшилган қийматга эга бўлган рақобатбардош маҳсулот ишлаб чиқаришни таъминлайдиган замонавий, юксак технологияли ишлаб чиқаришларни ташкил этиш учун хорижий ва маҳаллий инвестицияларни жалб этиш бўйича қулай шарт-шароитларни шакллантириш, Жиззах ва Сирдарё вилоятларининг ишлаб чиқариш ва ресурс салоҳиятидан комплекс ҳамда самарали фойдаланиш, шу асосда янги иш жойларини яратиш ва аҳоли даромадларини оширишдир. Фармонда “Жиззах” махсус иқтисодий зонасининг асосий вазифалари ва фаолият йўналишглари, фаолият юритиш муддати белгилаб берилди. Унга кўра бу 30 йилни ташкил этади ва бу муддат кейинчалик узайтирилиши мумкин.\nЎзбекистон Республикаси Иқтисодиёт вазирлигининг ахборотида хабар берилганидек, ушбу Фармонни ижро этиш мақсадида 2013 йил 1 июль куни Вазирлар Маҳкамаси томонидан “Жиззах” МИЗ инфратузилмасини ривожлантириш бўйича махсус Дастур қабул қилинди. Унга мувофиқ, 2014–2015 йиллар мобайнида ва 2016 йилнинг олти ойи давомида “Жиззах” махсус индустриал зонасига олиб борувчи 12 километрлик автомобиль йўлининг таъмирланиши охирига етказилди, 5,7 километрлик сув ўтказувчи тармоқлар, 8 километрлик газ қувури ётқизилди. Ушбу мақсадларга 84,8 млрд. сўм ажратилди. Ҳозирги вақтда 7 километрлик ички автомобиль йўли, 4,6 километрлик электр тармоғи қурилиши ва таъмирланиши ҳамда иккита электр тақсимлаш пункти қурилиши давом эттирилмоқда.\nЮқорида қайд этилган Қонун нормаларига мувофиқ “Жиззах” махсус индустриал зонасида Маъмурий кенгаш ва дирекция тузилиб, улар корхоналарга “Жиззах” МИЗ иштирокчиси мақомини бериш тўғрисида қарорлар қабул қилмоқда, алоҳида ҳуқуқий тартибга риоя этилаётганлигини ва унинг амал қилаётганлигини назорат қилмоқда, саноат зонасини ривожлантириш дастурини ишлаб чиқди ва таъминламоқда, эркин иқтисодий зонада жойлаштириш учун инвесторлар танловини ҳамда хўжалик фаолияти қатнашчиларининг рўйхатдан ўтказилишини амалга оширмоқда.\nЎтган давр мобайнида “Жиззах” МИЗ Маъмурий кенгаши томонидан умумий қиймати 268,0 млн. долларлик 25 та инвестиция лойиҳаси жорий этиш учун маъқулланди. Инвестиция лойиҳаларининг 13 таси ёки 52 фоизи “Жиззах” МИЗ ҳудудидаги фойдаланилмаётган ва қурилиши тугалланмаган объектларга жойлаштирилди. Жорий йилнинг 1 июль ҳолатига кўра 18 та инвестиция лойиҳаси ишга туширилган. Бундай лойиҳалар туфайли 1000 дан ортиқ иш ўрни ташкил этилди, шундан 60 фоизи олий ўқув юртлари ва касб-ҳунар коллежлари битирувчилари улушига тўғри келади.\nЖиззах ва Сирдарё вилоятлари ҳокимликлари томонидан корхоналар қурилиши учун ер участкаларининг ўз вақтида ажратилиши ҳамда муҳандислик-коммуникация инфратузилмаси тармоқларига уланиш учун барча зарур рухсатномаларни “бир дарча” тамойили бўйича берилиши таъминланмоқда.\nЎзбекистон Республикаси Президентининг қабул қилинган Фармонига мувофиқ “Жиззах” МИЗ иштирокчилари киритган инвестициялари ҳажмига қараб уч йилдан етти йилгача солиқ ва божхона тўловлари тўлашдан озод этилади. 2015 йил якунларига кўра саноат маҳсулотларини ишлаб чиқариш ҳажми 100 млрд. сўмдан ортиқни, экспорт ҳажми 6,4 млн. долларни ташкил этди. Жорий йил биринчи ярим йиллиги якунларига кўра шунга ўхшаш кўрсаткичлар тегишли равишда 88 млрд. сўмни ва 4,9 млн. долларни ташкил этди.\n2017 йилда қиймати 150 млн. долларлик бешта инвестиция лойиҳасини амалга ошириш режалаштирилмоқда.\nШулар билан бир қаторда Ўзбекистон Республикаси Иқтисодиёт вазирлигининг ахборотида айрим корхоналарнинг фаолиятида мавжуд бўлган баъзи камчиликлар ҳам қайд этилди. Хусусан, корхоналар экспорт салоҳиятини кучайтириш учун шарт-шароитлар яратиш ҳамда бутловчи буюмлар ва материаллар ишлаб чиқаришни маҳаллийлаштиришни чуқурлаштириш зарурлиги таъкидланди.\nМуҳокама чоғида мажлис иштирокчилари томонидан Ўзбекистон Республикаси Иқтисодиёт вазирлигига “Жиззах” МИЗ ҳудудига олиб кириладиган асбоб-ускуналар, бутловчи буюмлар ва материалларга божхона имтиёзлари қўлланишини соддалаштириш, шунингдек маъқулланган лойиҳалар доирасида инвесторлар томонидан олиб кириладиган махсус техника, қурилиш конструкциялари ва материалларни бир марталик тартибда божхона тўловларидан озод қилиш тўғрисида эркин иқтисодий зоналарни ривожлантириш бўйича тўпланган тажрибани ва хорижий мамлакатларнинг илғор тажрибасини ҳисобга олган ҳолда амалдаги норматив-ҳуқуқий ҳужжатларни янада такомиллаштиришга доир таклифларни тайёрлаш ҳамда Ўзбекистон Республикаси Вазирлар Маҳкамасига киритиш тавсия этилди. Шунингдек “Жиззах” МИЗ ва унинг ҳудудида хўжалик фаолиятини юритувчи корхоналар фаолиятининг самарадорлигини ошириш бўйича таклифлар ишлаб чиқилди.


Коронавирус туфайли одамлар кўпинча ҳид сезмай қолади. Бу узоқ давом этадими? » Ўзбекистон янгиликлари – Zamin.uz\n, 02 2020, 09:11\n27 окт, 12:06 949 Жамият\nКоронавирусда ҳарорат кўтарилиб, нафас қисишидан бошқа яна қандай симптомлар кузатилади? 26 сен, 23:35\nКоронавирусда нима учун ҳид ва таъм билиш йўқолади? 16 авг, 00:16\n«Коронавирус даракчиси»: вируснинг яна бир симптоми аниқланди 18 июл, 15:30\nВирусолог коронавируснинг мияга жиддий хавфидан огоҳлантирди 28 апр, 07:15\nОлимлар коронавирус юқиб қолгандан кейин нечанчи куни пайдо бўлишини ҳисоблаб чиқди 27 мар, 15:46\nЕЧЛ. «Ливерпуль» ва «Порту» плей-оффда, «Реал» Украинада ютқазиб 3-ўринга тушди 02 дек, 09:00 0\nАёлларда қорин пайдо бўлишининг 7 сабаби 02 дек, 08:30 1


15:53, 10.08.2019 // 66761\nИроқда ИШИДнинг сўнгги саҳифаси. Ирқчиларни танқид қилган Трамп. Жаҳон матбуоти шарҳи\nХитой ривожланишининг амалий сабаблари\nКейинги ўн йилликларда Хитойнинг иқтисодий ўсиши ҳайратга солмоқда, деб ёзади Project Syndicate нашри. Аммо негадир кўпинча Хитой ривожланишининг сабаблари нотўғри талқин қилинган ёки тушунилган.\nХитойнинг ўсиши энг аввало мамлакат кўламига боғлиқ бўлиб, ҳукумат шундан келиб чиққан ҳолда улкан активларга эга бўлишга уринган ва кенг миқёсда саноат сиёсатига аралашишга ва тахминий хавфларнинг олдини олиш имкониятига эга бўлган. Шунга кўра, Хитой бугунги муваффақиятига бутун иқтисодиётни назорат остига олиш эвазига эришди, деб айтишади.\nБу тушунча эса моҳиятан нотўғри. Аслида Хитой иқтисодиёт борасида комплекс сиёсат юритишдан шундай муваффақиятга эришди. Хитой раҳбарлари Ғарбда бўлгани каби демократик сайловларга боғлиқ бўлмагани, узоқ муддатли режалаштириш (беш йиллик режа каби) ва ривожлантириш ишлари билан шуғулланиш учун етарли вақтга эга.\nҚолаверса, кўп ривожланаётган мамлакатлардан кўра Хитой қудрати белгиланган ишлар татбиқ этилиши билан боғлиқ бўлган устун жиҳатга эга. Кучли давлат ва у таянган сиёсий-ижтимоий барқарорлик Хитой таълимда, соғлиқни сақлашда, инфраструктурада, тадқиқот ва ишланмалар соҳаларида тез ривожланишини таъминлади.\nШу билан бирга, Хитой узоқ муддатли режалаштиришни ва янгиликларни татбиқ этишни давлат капитализмини мустаҳкамлаш учун эмас, тузилмавий ислоҳотлар ва иқтисодий либераллашувни мустаҳкамлаш учун ишлатди. Айнан шу стратегия Хитой иқтисодиётини мустаҳкамлаш учун асос бўлиб хизмат қилди.\nҚизиқ жиҳати, айни шу стратегия ривожланган давлатлардан келиб чиққан. Кейинги 40 йил мобайнидаги АҚШ билан сиёсатдаги дипломатик нормаллашув америкача капитализмнинг Хитойда мустаҳкамланишига олиб келди. Барқарорликка урғу бераётган бўлса-да, Хитой корпоратив, молиявий ва макроиқтисодий бошқарув тизимларига ҳам рағбат бериб келмоқда, бу соҳада эришилган энг сўнгги янгиликларни ўзида қўлламоқда.\nБу эса Хитойда иқтисодий ислоҳотларни амалга оширишнинг хитойча услуби яратилишига олиб келди ва уни ноёб ҳодиса сифатида юзага чиқарди. Сабаби, шу услуб маҳаллий тажрибаларни татбиқ қилишга, рақобат ўсишига ва инновацион ғоялар кўпайишига олиб келди. Натижада ўзига хос иқтисодий қудратли давлат ва федерал солиқ тизими вужудга келди. Хитой эришган ютуқларга боқиб, бу ютуқларни инкор қилиб бўлмайди.\nКейинги ўн йилликда Хитойда улкан компаниялар пайдо бўлди ва улар дунё бозорида мустаҳкам мавқега эга бўлиб бормоқда. 2019 йили эълон қилинган улкан компаниялар рўйхати қаторидан АҚШнинг 121 компанияси билан биргаликда Хитойнинг 129 компанияси ҳам ўрин олди.\nРўйхатда Хитойнинг Alibaba, «JD.com», Tencent, оммавий дастурлар яратувчи WeChat, технологик гигант Huawei (ўтган йили, АҚШ компанияга қарши сиёсат олиб боришига қарамасдан, 11-ўринга кўтарилиб олишга эришди), Xiaomi каби смартфон ишлаб чиқарувчи ёш компаниялар ҳам бор.\nБу компаниялар муваффақият қозонишига иқтисодиёт либераллашуви ва инновацион технологиялар давлат томонидан қўллаб-қувватлангани сабабдир.\nБу Хитой раҳбарлари ўзларининг охирига етмай қолган сиёсатларини ўйламаса ҳам бўлаверади дегани эмас. 30 йиллик тезкор иқтисодий ўсиш давридан кейин Хитойда ЯИМ пасайиши муқаррар эди. Шунинг учун Хитой даромад пасайиши ва молиялаштириш қийматининг ошиши каби омилларга бефарқ бўлмади. Инновация ва ривожланишни рағбатлантириб келмоқда.\nХитой узоқ ривожланиш йўлини босиб ўтди ва бир хитойча мақолда айтилганидек, «юз милялик йўлнинг 90 миляси босиб ўтилиши ҳали масофанинг ярмига етилганидир» деган фикрга амал қилмоқда.\nИроқлик христианларнинг қўрқувлари ва умидлари\nАжабланиш, қўрқув, хавотир — Ироқ шимолидаги язидларнинг беш йил аввал ИШИД босиб олган пайтидаги туйғуларини тасвирлаб бўлмайди, деб ёзади Le Figaro нашри. Мақолада Ироқда истиқомат қилаётган язидларнинг армони ва келажакдан кутаётганлари ҳақида фикр юритилади.\n2014 йилнинг 3 август санасида Ироқ тарихидаги энг узун кунлардан бири бошланди. Ироқни «кофир»лардан тозалаш учун жиҳодчилар дастлаб язидлар яшайдиган Синжор вилоятини босиб олди. Минглаб язид эркаклар ўлдирилди, аёлларни қул қилишди, болаларни эса бўлажак «ислом шерлари»ни тарбиялаш учун қайта тарбиялай бошладилар.\nҲақиқий геноцид ИШИД жангариларининг 6 августга ўтар кечаси Найнаво текисликларига йўл олиши билан бошланди. Даҳшатли бир неча соат ичида 120 мингдан ортиқ язид ва христианлар ўз уйларини ташлаб қочишга мажбур бўлди. ИШИДга Ироқ шимолининг мўрт тинчлигини бузиш учун бор-ёғи тўрт соат керак бўлди.\nОрадан беш йил ўтиб, Найнаво ва Синжор аҳолиси яраларини даволаш ва инсонлар ҳаётини одатий тусга йўналтириш бошланди. Ҳамон вайронада яшаётган синжорликлар уруш даҳшатларидан ўзига келолгани йўқ. ИШИД тарафидан ўғирланган аёллар ва болалар ҳали оиласи бағрига қайтгани йўқ ва уларнинг азоблари учун айбдорлар суд қилингани йўқ.\nНайнаво шарқидаги Беҳдид шаҳрига кутилганидан ортиқ — 25 минг аҳоли қайтиб келди. Беҳдид шаҳри қайта тикланмоқда, аммо аҳоли демографияси ўзгариб кетди. Масалан, Барталлига шиаларнинг оммавий қайтиши натижасида христианларнинг салмоғи камайиб кетди. Илгари асосан христианлар яшаган Мўсул шимолида ҳозир суннийлар кўпчиликни ташкил этмоқда. Христиан оилаларининг 40 нафаригина бу ерга қайтди. Мусулмонлар кўплигидан хавфсираган христианлар ўзларининг она шаҳрига қайтишни истамаяпти.\nЖиҳодчилар Мўсулда бир-бирига ишонмаслик ва ҳадик уруғини сепди. ИШИДнинг мағлубияти зинҳор унинг мафкураси енгилганини англатмайди. Буғдой далалари ёқилишидан осмонга бурқиган қора тутунлар Нобель мукофоти совриндори Надия Мурод қишлоғигача ҳам етиб борди. Мазкур ёнғинлар натижасида суннийлар, шиалар, язидлар ва христианлар бир-бирини айбламоқда ва гумон қилмоқда. Бу воқеа эса қачонлардир муроса қилиб яшаган ҳудуд аҳолиси яна муроса йўлини танлаши учун узоқ вақт кераклигини кўрсатмоқда.\nҚувонарли ҳолат шуки, жамоалар ўртасида келишиб иш тутиш учқунлари ҳам бўй кўрсатмоқда. Найнавода иқтисодий фаолият тикланиши жамоалар ўртасида кундалик ҳаётдаги алоқаларни тиклаш борасидаги муаммоларни енгиб ўтмоқда. Масалан, беҳдидлик товуқбоқар ҳам христианларни, ҳам мусулмонларни товуқ билан таъминламоқда. Хўжалик юксалмоқдами, демак, қачондир бу жамоалар ўртасидаги ишончсизлик ҳисси ҳам бартараф этилса ажабмас.\nОАВ ИШИД тор-мор келтирилди, муаммо ҳал бўлди, деб бу ҳудуддаги воқеаларни ёритмай қўйди. Аммо жамоалар ўртасидаги нозик масала, шаҳарларни тиклаш ҳар қачонгидан ҳам муҳим. Шундагина ИШИД саҳифасини ёпиш мумкин бўлади.\nИрқчиларни танқид қилган Трамп\nБир қатор нашрлар, жумладан, BBC президент Дональд Трамп барчани ирқчиликни танқид қилишга чақирган нутқига эътибор қаратди. Президентнинг бу баёноти Эль-Пасо, Техас штати ва Дейтон, Огайо штатидаги хунрезликдан икки кун ўтиб янграган бўлса-да, Трамп нутқларига эҳтиёткорона муносабатда бўлиб қолганидан далолат.\nАйрим сиёсий шарҳловчилар назарида АҚШнинг икки шаҳрида юз берган қотилликнинг бош айбдори аслида Трампдир. Сабаби, президент нутқларида оқ танли ирқ устунлиги ва барча жиноятчилар оқ танлилардан бошқа миллат вакиллари деган мавҳум иддаоларидан илҳомланган.\nДушанба кунги чиқишида Дональд Трамп хунрезликка қарши курашда демократлар ва республикачилар уюшган ҳолда ҳаракат қилиши жоизлигини таъкидлаган ва ўқотар қурол назоратини янада кучайтиришга чақирган. Шунингдек, президент мазкур сиёсатни иммиграция сиёсатига доир қонунчилик билан ҳамоҳанг тарзда олиб бориш кераклигини таъкидлаган ҳамда ОАВни нафрат ва оммавий қотилликларни тарғиб қилишда ҳам айблаган.\nПрезидент Трамп Twitter’да нафрат ва ғазаб узоқ йиллар мобайнида тўпланиб келишига фейк хабарлар ҳам хизмат қилган деб ёзди.\nАслида Эль-Пасо ва Дейтондаги хунрезлик ортида Трампнинг «Америка америкаликлар учун», «Биз яна қайта кучли бўламиз» каби шиорлари ҳамда Мексика ва АҚШ чегарасида улкан маблағни талаб қилувчи сиёсати натижаси дейиш ҳам мумкин.\nЯна бир жиҳати борки, сўнгги пайтларда АҚШ ҳукумати барча молиявий ресурсларни асосан 2001 йил сентябрь воқеаларидан кейин ислом терроризмига йўналтирди ва мамлакат ичкарисидаги ирқчилик кайфиятида бўлган гуруҳларни назорат қилишни сусайтирди.\nАҚШ махсус хизматлари душманни четдан излади-ю, ичкаридаги хавфни назардан қочирди. Бу бепарволик натижаси ўлароқ бугун Эль-Пасо ва Дейтонда мотам куни.\nЭль-Пасодаги ҳужум моҳиятан оқ ирқ миллатчилигининг кенгайишига йўл очиб берган амалдаги сиёсий элитанинг ўзига бориб тақалмоқда. Айнан шу маънода Эль-Пасодаги воқеалар ўтган йил октябрида Питтсбургдаги синагогада юз берган отишма ҳамда 2017 йилдаги Шарлотсвилдаги тартибсизликлар АҚШ жамиятида оқ иқрчилик ҳаракатининг кенг қулоч ёзаётганидан далолат.\nХуллас, мазкур хунрезликлар АҚШ сиёсий давраларини яна ислом терроризмидан-да хавфлироқ бўлган ички оқ ирқ терроризмига алоҳида эътибор қаратишга ундади ҳамда қурол-яроғ савдоси борасидаги сиёсий муҳокамаларга яна янги мазмун бахш этди. Республикачилар ва демократлар оқ ирқчилар террористик гуруҳлари борасида якдил бўлса, хавфнинг олдини олиш борасида нималар қилиниши мумкинлигини тахмин қилса бўлади.\n19:48, 01.08.2020 // 143139\n22:21, 01.08.2020 // 139688\n00:40 Кеча // 139333\n19:03, 01.08.2020 // 127783\n00:11 Бугун // 117219


КХДР АҚШга яна бир бор таҳдид қилди\n12:53 / 23.02.2017\nКХДР "Қўшма штатлар билан муносабатларда жисмоний чоралар қўллаши мумкинлиги"ни билдириб таҳдид қилди. Мамлакатнинг бош нашри "Нодон синмун" газетасида ёзилишича, шимол корейслари "ҳали ҳам АҚШ билан уруш ҳолатида". Нашрдагилар Корея ярим оролида 1950-1953 йилларда давом этган уч йиллик уруш якунида томонлар вақтинчалик яраш сулҳи тузганди, бу тинчлик сулҳи бўлмаган.\nМақолада "шу туфайли ҳеч ким Пхеньяннинг ўзини ҳимоя қилиш йўлидаги қадамларини қоралашга ҳақли эмаслиги" келтирилган.\n"Биз исталган вақтда ракета учиришимиз мумкин. Агар Вашингтон Пхеньянга босим ўтказишда давом этса, КХДР бу мамлакат ва унинг таъсиридаги бошқа мамлакатлар билан муносабатларда жисмоний чораларни қўллаши мумкин", - дея огоҳлантирилади "Нодон синмун" мақоласида.\nКХДР раҳбари Ким Чен Ин янги йил мурожаатида мамлакат қитъалараро учувчи ракетани қуриб, учиришга тайёргарлик кўраётгани ҳақида гапирганди. Шу ой аввалида шимолий кореяликлар ўрта масофага ҳаракатланувчи баллистик ракетасини синовдан ўтказганди.\nКХДР Олимпиада олдидан жосуслик шифрларини трансляция қилишда гумон қилинмоқда


Коҳатда яна портлаш рўй берди\nПокистон шимолида содир этилган портлаш оқибатида тинч аҳоли вакилларидан камида 7 киши нобуд бўлди, 32 киши, жумладан, полициянинг тўққиз ходими тан жароҳати олди.\nРасмийларнинг билдиришича, худкуш шахс ўзи бошқараётган машинани Коҳат шаҳридаги полиция назорат пункти ёнида портлатиб юборган.\nБу сўнгги икки кун мобайнида Коҳат шаҳрида содир этилаётган учинчи портлашдир. Шанба куни Коҳат шаҳридаги БМТ назорати остида бўлган қочқинлар лагерида рўй берган иккита портлаш оқибатида 41 киши нобуд бўлди, 60 дан ортиқ фуқаро тан жароҳати олди.\nКоҳатдаги портлашлар учун масъулиятни ҳозирча ҳеч ким ўз зиммасига олгани йўқ.


Ўзбекистон каратэ Миллий федерациясидаги «жанг». Ким ҳақ-у ким ноҳақ?\n07:50 / 02.10.2018\nЎзбекистон каратэ Миллий федерацияси президенти Нурхон Нафасов нега тез фурсатда ишдан олинди? Ишдан олинаётган вақтида унинг қонуний вакили нега навбатдан ташқари конференцияга киритилмади? Конференцияни ўтказишда Адлия вазирлиги рўйхатидан ўтган федерация низомига амал қилинганмиди? Миллий олимпия қўмитаси каратэ федерацияси президентига Осиё ўйинлари учун аккредитация бермагани ростми? Унгача федерацияга раҳбарлик қилган шахслар маҳаллий тўлов бадалларини кирим қилмай ўзлаштиргани ҳақидаги маълумотлар қанчалик ҳақиқат?\nЖорий йилнинг 26 сентябрь куни Миллий олимпия қўмитаси матбуот хизмати Ўзбекистон каратэ Миллий федерациясининг навбатдан ташқари конференцияси ўтказилгани ва Аламжон Муллаев ташкилотнинг янги раҳбарига айлангани ҳақида хабар қилди.\nХабарда Ўзбекистон Миллий олимпия қўмитаси, Жисмоний тарбия ва спорт вазирлиги, Адлия вазирлиги вакиллари, федерация Ижроия қўмитаси аъзолари, вилоят федерациялари раҳбарлари, ҳакамлар, мураббийлар ва терма жамоа аъзолари иштирок этишгани айтилганди. Лекин 12 йиллик танаффусдан сўнг, шу йилнинг май ойида федерация раҳбари этиб сайланган Нурхон Нафасов қисқа вақт ичида лавозимини тарк этиши сабаби номаълумлигича қолганди.\n«Kun.uz» мухбири Ўзбекистон каратэ Миллий федерациясининг собиқ ва ҳозирги раҳбарияти билан боғланди ҳамда Нурхон Нафасовнинг офиси жойлашган ҳудудда бўлди. У иш жойида жамоаси билан ишлашда давом этмоқда.\nЎзбекистон каратэ Миллий федерацияси собиқ бош котиби, Осиё чемпиони ва халқаро тоифадаги спорт устаси Отабек Қосимовнинг айтишича, Федерациянинг навбатдан ташқари конференцияси низом талабларига зид равишда ўтказилган.\nЖумладан, Низомнинг V бўлим 39-моддасига кўра, Ўзбекистон каратэ Миллий федерациясининг навбатдан ташқари конференциялари федерация президенти таклифи билан раёсат томонидан ёки унинг ўз ташаббуси ёхуд тафтиш комиссиясининг ташаббуси асосида чақирилади. Навбатдан ташқари конференциялар икки ойлик муддатда чақирилиши мумкин.\nОтабек Қосимовнинг сўзларига кўра, 25 сентябрь куни «Ўзбекистон каратэ Миллий федерацияси ижрочи директори» Н.Иминов номидан Миллий олимпия қўмитаси президенти Умид Аҳмаджоновга 26 сентябрь куни навбатдан ташқари конференция ўтказилишига амалий кўмак бериш сўралган, сохта муҳр ва эски бланк қоғозида ёзилган хат жўнатилган.\nВаҳоланки, низомда ижрочи директор, ижро қўмитаси лавозимлари ваколатли шахс ёки орган сифатида кўрсатиб ўтилмаган.\nЎзбекистон каратэ Миллий федерацияси низоми V бўлим 40-моддасида «Конференция қарори очиқ овоз бериш йўли билан конференция ишида делегатларнинг камида 2/3 қисми қатнашаётган тақдирда иштирок этаётган делегатларнинг оддий кўпчилик овози билан қабул қилинади», дейилган. Бироқ 26 сентябрь кунги навбатдан ташқари конференцияга фақат бир неча вилоят федерациялари раҳбарлари келишган.\n«Бу ҳолатда ўз-ўзидан қарор қабул қилиш ваколати бўлмаган», дейди Отабек Қосимов.\nКаратэ федерацияси низоми V бўлим 41-моддаси талабларига кўра, ўтказиладиган конференцияларга амалдаги президент раҳбарлик қилиши белгиланган. Лекин 26 сентябрь кунги конференция амалдаги президент Нурхон Нафасовсиз ўтказилган. Унинг қонуний вакили А.Маматовнинг конференцияга кириш учун уринишлари «қўриқчилар»нинг қаршилигига учраган.\nЯнги раҳбарият ва Миллий олимпия қўмитаси бош котиби Жасур Матжонов айнан Нурхон Нафасов масаласи кўрилаётганда унинг ўзи келиши лозимлиги айтсада, вакилини жўнатгани ва вакил конференция иштирокчилари рўйхатида йўқлигини иддао қилмоқда. Қуйидаги видеода вакил ишончнома асосида борсада, ичкарига киритилмаётганига гувоҳ бўлишингиз мумкин.\nКаратэ федерацияси низоми V бўлим 42-моддасида «Федерация президенти сифатида конференцияда қатнашаётган делегатларнинг ярмидан кўпроғининг овозини олган номзод эътироф этилади», дейилган. Бироқ Отабек Қосимовнинг таъкидлашича, янги президентни сайлаш ваколатига эга бўлган делегатлар таркибида кворум мавжуд эмасди, вилоятлардан ҳам вакиллар кворум даражасида чақирилмаганди, чақирилганларнинг аксарияти келмаган.\nКонференцияда федерация президенти ўрнига бошқа раҳбар тайинлаш масаласи кўрилсаю, конференция у ёки унинг вакилисиз бўлиб ўтса? Буни қандай тушуниш мумкин? Нега конференция иштирокчилари Нурхон Нафасовнинг ҳисоботини эшитишмади? Нега вазият тегишли ташкилотлар томонидан чуқур таҳлил этилмади? Ёки аризалар асосида ҳам раҳбар ишдан олиб ташланиши мумкинми?\nЖасур Матжоновнинг айтишича, у бир неча бор Нурхон Нафасовга алоқага чиққан. У йиғилишга жуда кўпчилик йиғилгани, бу йиғилишда дунё рейтингидаги ўрни пастлаб кетган каратэ федерацияси муаммоси кўрилиши шарт бўлгани ҳақида айтмоқда. Таъкидланишича, Нафасовнинг масаласи кўрилаётганида унинг ўзи шахсан қатнашиши лозим эди. Матжонов Нафасовга ўзи келиши кераклигини қайта ва қайта такрорлаган. Бироқ Нафасов кела олмаслигини айтган ва телефонини ўчирган.\n«Йиғилишга вилоятлардан баъзи федерация президентлари ёки уларнинг қўл қўйишга имкони бор шахслари келган», дейди Олимпия қўмитаси бош котиби.\nКонференцияда бир неча каратэчи ўз фикрларини билдиришган. Улардан бири Шахбоз Аҳатов Нурхон Нафасов Осиё ўйинларида қатнашишига қарши бўлгани ва руҳий босим ўтказганини билдирган. Айнан шу спортчи Жакартада медал ололмаган. Руҳий босим ўтказилгани ёки бундай бўлмагани масаласини суд ҳал қилади.\nТафсилотларга кўра, конференция бошланиши билан президент, вице-президент ва бош котиб йиғилганлар томонидан бир овоздан сайланган. Ўзбекистон каратэ Миллий федерациясининг бош мураббийи, шеф рефериси ва бир қатор мураббийлар Нурхон Нафасовни Осиё ўйинларида етарли натижага эриша олмасликда айблаган.\nФарғона вилоят каратэ Миллий федерацияси ва Миллий олимпия қўмитаси вакили Жасур Матжонов ҳам Нурхон Нафасовнинг ишларига салбий баҳо бериб ўтган.\nРаҳбарияти янгиланган каратэ Миллий федерацияси бош котиби Камолиддин Ходжиниязов билан интервю ўтказилганида, у Нурхон Нафасовнинг президентлик фаолияти тугатилишига ўз изоҳини бериб ўтди. «Жойлардан президентлар ва спортчилардан келган аризаларга кўра, мусобақаларга тайёргарлик қониқарли даражада олиб борилмаган. Биринчидан, спортчиларнинг жаҳон рейтинги тушиб кетган. Садриддин Сайматов бунга мисол. У ўн иккинчи ўринга тушиб кетган. Уларга етарли эътибор берилмади», дейди янги каратэ Миллий федерацияси бош котиби.\nМиллий олимпия қўмитаси хабарида конференцияда Адлия вазирлиги ҳамда Жисмоний тарбия ва спорт вазирлигидан вакиллар қатнашгани ҳақида айтилганди. Бу маълумот асосида «Kun.uz» ва бошқа маҳаллий сайтлар хабар тарқатди. Аввалига, қўмита сайти хабарида «Адлия вазирлиги вакиллари қатнашгани» ҳақида жумла бўлган. Конференцияда олинган видеода ҳам модератор иккала ташкилотдан ҳам вакиллар қатнашаётганини эълон қилган. Айни вақтда бу ёзувлар хабардан йўқолиб қолган. Кейин маълум бўлишича, конференцияда Адлия вазирлигидан ҳам, Жисмоний тарбия ва спорт вазирлигидан ҳам вакил йўқ эди.\nБу ҳолатга Миллий олимпия қўмитаси бош котиби Жасур Матжонов ва каратэ федерациясининг янги бош котиби Ходжиниязов изоҳ берди. Уларнинг айтишича, ташкилий масалаларда хатолик кетган. Улар хат асосида таклиф қилинган бўлган, бироқ чақирилганлар «зарур иши чиқиб қолгани» туфайли кела олишмаган.\nМаълум қилинишича, Нурхон Нафасов президентликка сайлангач, жамоаси билан архивдаги барча ҳужжатларни қонуний текширувдан ўтказа бошлаган.\nВилоятлардан олинган маълумотларга кўра, эски раҳбарият томонидан 12та вилоят ва Қорақалпоғистон Республикасидан 2016-2017 йилги мавсумда ўтказилган Ўзбекистон чемпионати ва Ўзбекистон кубоги мусобақаларида иштирок этиш учун бадал пуллари йиғилган. Бу маблағлар федерациянинг собиқ раҳбарлари томонидан федерация ҳисоб варағига кирим қилинмасдан ўзлаштириб юборилгани аниқланган. Умумий маблағ миқдори 400 млн 920 минг сўмни ташкил этган. Агар бир йилда (!) ўзлаштирилган сумманинг ўзи шунча бўлса, энди бу миқдорни нечадир йилларга кўпайтиринг.\n«Бу ҳолат аввал текширилган, ўшанда ўз тасдиғини топмаган. Ростдан шундай бўлса, бунча маблағни ким йўқ қилган бўлса, у албатта жазосини олади», деб изоҳ берган федерация бош котиби Ходжиниязов.\n«Kun.uz» билан суҳбатда Нурхон Нафасов вилоятлардан тўплаган маълумотларга асосланиб каратэ федерациясининг жойлардаги раҳбарлари бадалларни ўз вақтида тўлаб келишгани, тўловлар асосан нақд пул кўринишида бўлгани ҳақида гапирган.\nОтабек Қосимовнинг маълумотига кўра, собиқ раҳбарлар қаторида Н.Иминов (федерация ижрочи директори, гарчи бу лавозим низомда кўрсатилмаган бўлса ҳам) ва Аламжон Муллаев (федерациянинг янги президенти) ҳам бўлган. Сайт таҳририятида барча вилоятлар каратэ федерациялари қачон ва қанчадан бадал тўлагани ҳақидаги маълумотлар бор (бу маълумотларни Нурхон Нафасов Kun.uz’га тақдим этган).\n«Ҳозирда тегишли ташкилотлар бу масалада текширув ишларини бошлашмоқда», деди Нурхон Нафасов.\nКўпчиликка маълум, шу йилнинг август-сентябрь ойларида Жакартада Осиё ўйинлари бўлиб ўтди. Нурхон Нафасов қисқа муддат - уч ой ичида шогирдларини ўйинларга тайёрлашди. Шогирдлари медаллар билан қайтди.\nТартибга кўра, мусобақага федерация президентлари ҳам боради. Уларга Олимпия қўмитаси томонидан аккредитация берилади. Аккредитация аввалига Нурхон Нафасовга ҳам берилиши назарда тутилган. Лекин турнирга икки кун қолганида номаълум сабабларга кўра, унга аккредитация берилмаган. У зудлик билан Осиё олимпия қўмитасига хабар қилган ва у ердан аккредитация жўнатишган. Натижада, у ўз ҳисобидан Индонезияга бориб келган.\nБунга Миллий олимпия қўмитаси бош котиби ўз муносабатини билдириб ўтди: «Атай берилмаган» деган иддао ёлғон. Бу масалани Осиё олимпия қўмитаси ҳал этади. Уларда рўйхат шакллантирилади. Улар эса ўзлари беришган».\n«Бундан ташқари, Нурхон Нафасовга мусобақа учун Осиё ўйинларидан аввал 18 кишига пул ажратилган. Лекин у мусобақага 8 спортчини тайёрлаган. Профессионал спортчиларни оддий ётоқхонага жойлаштирган. Етарли эътибор бермаган», дейди Жасур Матжонов.\nНурхон Нафасов бу айбловга ҳам ўз муносабатини билдирди.\n«Мусобақада одам қанча кўп бўлса, ўзаро зиддият кучаяди. Мен бунинг олдини олишим керак эди. Шунинг учун камроқ спортчи танлаб олдим. Қолган маблағни тийинигача қайтарганман», дейди у.\n«Мен президентимиз Шавкат Миромонович Мирзиёев бошлаган ислоҳотларни каратэда ҳам давом эттирмоқчи эдим. Сен Ўзбекистондаги тирик «каратэ афсонасисан» деб федерацияга олиб келган инсонлар бугун оёғимга болта уришди. Қисқа давр ичида 140дан ортиқ мактабгача таълим муассасаларида ва 275дан ортиқ алоҳида тўгараклар жорий қилсам-у булар мени эшитмай, ишни холис кўриб чиқмай ўзбошимчалик билан ишдан бўшатишса. Қани адолат? Мен-ку ўзимга маҳкамман. Қонунларни яхши биламан. Менга шундай ишларни қилишмоқдами, демак бошқа оддий кишилар билан бўладиган ишларни тасаввур қилиш мумкин. Аллоҳ доим мени қўллаган. Бу ишда ҳам қўллашига ишонаман. Президентимиздан давлат раҳбари сифатида бундай адолатсизликларга барҳам берилишида амалий ёрдам кўрсатишларини сўраб қоламан. Менинг ҳали ўйлаган режаларим кўп ва уларни амалга оширишим керак», дейди Нурхон Нафасов.\nБиз бу масалада федерациянинг янги президенти Аламжон Муллаевнинг ҳам фикрини билишга уриндик. Аммо у билан боғланишнинг иложи бўлмади.\nНурхон Нафасов Марказий Осиёда каратэ бўйича қора белбоғ 6-дан соҳиби бўлган илк ва ягона спортчидир. У 1996-2006 йиллар оралиғида федерация президенти бўлган. Бу даврда жуда кўплаб чемпионлар етишиб чиққан. Республика бўйлаб каратэ билан шуғулланувчилар сони 70 мингдан ортиб кетганди.\nПрезидент адолатга хизмат қилиш лозимлигини доим такрорламоқда ва бу чақирувга лаббай деб жавоб беришимизни кутмоқда. Ҳуқуқни муҳофаза қилувчи органлардан юқорида қайд этилган қонун бузилиш деб таҳмин қилинаётган ҳолатларини синчиклаб ўрганиб, тегишли чоралар кўрилишида амалий кўмак сўраб қоламиз. Қонунни бузганлар жазосини олиши лозим ва лобуддир. Қонун ҳимоячилари шаҳар бедарвоза эмаслигини кўрсатиб қўйишларига ишонч билдирамиз.\nБундан ташқари, Ўзбекистон Республикаси Бош прокуратурасидан 2016-2017 йилларда ҳудудлардан мусобақаларда иштирок этиш учун йиғилган бадалларнинг тақдири бўйича, Ўзбекистон Республикаси Адлия вазирлигидан эса каратэ федерациясининг навбатдан ташқари ўтказилган конференцияси юзасидан изоҳ кутиб қоламиз.\nКаратэ бўйича Ўзбекистон кубогида содир бўлган оммавий муштлашув ҳақида расмий маълумот берилди


Мустақиллик арафасида чех трамвайлари Тошкентга етказилади\nЖорий йилнинг август ойида Чехияда ишлаб чиқарилган иккита трамвай Ўзбекистонга етиб келади.\nБу ҳақда матбуотга хабар тарқатган Чехиянинг Ўзбекистондаги элчихонаси матбуот хизматига кўра¸ Ўзбекистон томони Pragoimex ширкати билан 20 та паст поллик VarioLF русумидаги трамвай сотиб олиш ҳақида келишув имзолаган.\nАна шу келишувга кўра Тошкентга етказиладиган илк трамвайлар 2011 йилнинг 1 сентябридан бошлаб аҳолига хизмат кўрсатишни бошлайди; қолган трамвайлар эса¸ 2012 йил давомида Тошкентга олиб келинади¸ дейилади Чехия элчихонаси хабарида.\nУмумий қиммати 19¸8 миллион АҚШ долларига тенг мазкур келишув Ўзбекистон тикланиш ва тараққиëт жамғармаси ажратган 10 йиллик кредит ҳисобига молияланади.\nЎзбекистон пойтахтида ер усти электр транспортини оптималлаштириш дастури доирасида¸ айтилишича¸ йил охиригача Тошкентда умумий узунлиги 15¸9 километр бўлган тўртта трамвай линиясини қуриш ва таъмирлаш кўзда тутилган.


Пенсия ёшига етган ходим билан, агар унда ёшга доир пенсия олиш ҳуқуқи бўлса, меҳнат шартномасини қандай қилиб тўғри бекор қилиш мумкин?\n– 2011 йил 1 январдан бошлаб ходимнинг пенсия ёшига тўлганлиги, қонун ҳужжатларига мувофиқ ёшга доир давлат пенсиясини олиш ҳуқуқи мавжуд бўлганда, у билан меҳнат шартномасини иш берувчининг ташаббусига биноан бекор қилишнинг асосли эканлигини билдиради (Меҳнат кодексининг 100-моддаси иккинчи қисми 7-банди, бундан кейин – МК). Бироқ бу иш берувчига фақат ҳуқуқ беришини ва иш берувчини барча пенсионер ходимлар билан меҳнат шартномаларини бекор қилишга мажбур этмаслигини унутмаслик лозим.\nИш берувчи меҳнат шартномасини бекор қилиш нияти ҳақида пенсия ёшидаги ходимни камида 2 ой олдин ёзма равишда (имзо чектириб) огоҳлантириши шарт (МКнинг 102-моддаси биринчи қисми 1-банди).\nХодим билан иш берувчи ўртасидаги келишувга биноан назарда тутилган огоҳлантириш унинг муддатига мувофиқ келадиган пуллик компенсация билан алмаштирилиши мумкин.\nОгоҳлантириш муддати давомида ходимга бошқа иш қидириш учун ҳафтада камида 1 кун шу вақт учун иш ҳақи сақланган ҳолда ишга чиқмаслик ҳуқуқи берилади. Ходимни огоҳлантириш муддатига вақтинча меҳнатга қобилиятсизлик даври, шунингдек унинг давлат ёки жамоат вазифаларини бажарган вақти қўшилмайди.\nМеҳнат шартномасини бекор қилиш учун иш берувчи, агар у жамоа келишувида ёки жамоа шартномасида назарда тутилган бўлса, касаба уюшмаси қўмитаси ёки ходимлар бошқа вакиллик органининг розилигини олиши керак (МКнинг 101-моддаси).\nОЛДИНДАН РОЗИЛИК ОЛИШ ТАРТИБИ\n● Ходим билан меҳнат шартномасини бекор қилишга розилик олиш масаласи бўйича ёзма тақдимномани иш берувчи ходимларнинг вакиллик органига огоҳлантириш муддати тугашигача юборади.\n● Касаба уюшмаси қўмитаси ушбу масалани кўриб чиқиш бўйича мажлис ўтказиш кунини тайинлайди. Мажлис ўтказиш санаси ва вақти ҳақида ходимга олдиндан эълон қилинади. Унга билдирувномани имзо чектириб топшириш ёки Т-2 карточкасида кўрсатилган манзил бўйича почта орқали жўнатиб, жўнатиш тўғрисидаги квитанцияни сақлаб қўйиш (масалан, агар ходим касаллик варақасида бўлса ёки бошқа сабабларга кўра ишда ҳозир бўлмаса) маъқулдир.\nАгар ходим билдирувномани олишдан бош тортса, бу ҳақда далолатнома тузган маъқул. Бу меҳнат шартномаси бекор қилинишининг тўғрилиги хусусида низо юзага келган тақдирда ходимларнинг вакиллик органи ходим мажлис ўтказилиши тўғрисида ўз вақтида огоҳлантирилганлиги исботига эга бўлиш учун зарур.\nБилдирувнома меҳнат шартномасини бекор қилиш учун сабаб бўлиб хизмат қилган асосий ҳужжатларга қўшиб қўйилади.\n● Касаба уюшмаси қўмитасининг мажлиси баённома билан расмийлаштирилади. 10 кун мобайнида касаба уюшмаси қўмитасининг ёзма қарори иш берувчига юборилади.\n● Шунингдек баённомадан кўчирма расмийлаштирилади. Касаба уюшмаси қўмитасининг муҳри билан тасдиқланган биринчи нусха иш берувчига берилади. Унинг иккинчи нусхаси ходимнинг илтимосига кўра унга топширилади.\nШуни таъкидлаш лозимки, касаба уюшмаси қўмитасининг мажлисини ўтказиш тартибини бузиш (кворумнинг йўқлиги, овоз бериш тартибини бузиш, мажлисда манфаатдор ходимнинг узрли сабабларга кўра бўлмаслиги ва ҳоказо) меҳнатга оид низони кўриш чоғида меҳнат шартномасини бекор қилишнинг белгиланган тартибини иш берувчининг ташаббусига кўра бузиш деб баҳоланиши ва ходимни аввалги ишга тиклаган ҳолда меҳнат шартномасининг бекор қилинишини ноқонуний деб топишга олиб келиши мумкин (МКнинг 271-моддаси).\n● Касаба уюшмаси қўмитасининг қарори у қабул қилинган кундан бошлаб 1 ой мобайнида юридик кучга эга бўлади. Яъни иш берувчи меҳнат шартномасини касаба уюшмаси қўмитаси томонидан ходим билан меҳнат шартномасини бекор қилиш тўғрисида розилик бериш тўғрисидаги қарор қабул қилинган кундан бошлаб 1 ойдан кечиктирмай бекор қилишга ҳақли.\nКасаба уюшмаси қўмитаси ёки ходимларнинг бошқа вакиллик органи мазкур ходим билан меҳнат шартномасини бекор қилишга рози бўлмаган тақдирда иш берувчи томонидан уни бекор қилишга йўл қўйилмайди.\nМКнинг 109-моддасига мувофиқ, иш берувчининг ташаббусига кўра пенсия ёшига етган ходим билан меҳнат шартномаси бекор қилинганда ходимга ўртача ойлик иш ҳақидан кам бўлмаган миқдорда ишдан бўшатиш нафақаси тўланади.\nМеҳнат шартномасини бекор қилиш буйруқ билан расмийлаштирилади (МКнинг 107-моддаси).\nУнда меҳнат шартномасини бекор қилиш асослари МКнинг 100-моддаси иккинчи қисми 7-банди таърифига тўла мувофиқ ҳолда ёзилиб, тегишли моддаси (банди) далил қилиб кўрсатилиши керак.\nМеҳнат шартномаси бекор қилинган куни иш берувчи ходимга унинг меҳнат дафтарчасини ва меҳнат шартномасининг бекор қилиниши ҳақидаги буйруқнинг нусхасини бериши шарт. Нусха ходимга имзо чектириб топширилади. Агар ходим ишдан бўшатилган куни ишда ҳозир бўлмаса, унга меҳнат дафтарчасини олиши лозимлиги тўғрисида почта хабарномаси юборилади (бошқа хатлар ҳақиқий эмас).\nКўрсатилган манзилга етказиб берган ҳолда меҳнат дафтарчасини жўнатишга фақат ходимнинг розилиги билан йўл қўйилади.\nПрочитано: 13867 раз(а)\n2018-11-20 14:20:14, Гость_:\n2020-11-11 17:57:10, Гость_:


Тошкентда бузилган гаражлар сони 10 мингтадан ошди - 2 Июля 2013 - REFERATLAR.Uz - Barcha Turdagi Referatlar To'plami\nТошкентда бузилган гаражлар сони 10 мингтадан ошди\nБугунги кунга келиб Тошкент шаҳрида бузиб ташланган гаражлар сони 10,56 мингтадан ошди. Бу ҳақда «Тошкент оқшоми» газетаси хабар бермоқда.Унда қайд этилишича, 2013 йилда жами 23,1 минг гаражни бузиш режалаштирилган. Ҳозирга келиб, бу жараённинг 45% амалга оширилди. Тошкент шаҳар ҳокими қарорига биноан, 2014 йил охирига бориб, барча шахсий гаражларни кўчириш (40,83 мингта) режалаштирилган. Уларнинг ўрнига 496та замонавий автомобил турар жойлари қурилади. Ҳозирда ана шундай туражойларнинг 217тасида иш бошланган, 63таси фойдаланишга топширилган. Просмотров: 905


Илк халқаро ўйинда иродали ва ишончли ғалаба!\nБугун жамоамиз узоқ кутилган Осиё чемпионлар лигасида илк қадамларини ташлади. 2019 йилги мавсумни очиб берган ўйинда футболчиларимиз ҳақиқий ирода намойиш этишди.\nСтадион: ОКМК спорт мажмуаси\nОФК Чемпионлар лигаси\n12-Фев 2019 16:00.\n15-тур. "Олмалиқ" - "Қўқон-1912" 0:0\nЎртоқлик учрашуви. "Олмалиқ" - "Курумкачи" 5:0\n22-тур. "Қизилқум" - "Олмалиқ" 2:2\nЎртоқлик учрашуви. "Олмалиқ" - "Торпедо" 0:0\nАГМК - Дордой 2:1 (фотогалерея)\n29-тур. "Олмалиқ" - "Навбаҳор" 2:1\n27-тур. "Олмалиқ" - "Шўртан"\n25-тур. "Олмалиқ" - "Машъал" 2:1\n1 Пахтакор 24 56-25 59\n2 Қизилқум 24 33-25 43\n3 Бухоро 24 37-30 40\n4 Бунёдкор 24 54-39 40\n5 Металлург 24 38-29 34\n6 Насаф 24 29-35 30\n7 Локомотив 24 39-34 30\n8 Нефтчи 24 32-29 29\n9 Навбаҳор 24 28-45 27\n10 Қўқон-1912 24 23-38 27\n11 АГМК 24 29-41 27\n12 Сўғдиёна 24 21-49 17


Юкларни божхона назорати остида ташиш тартиби соддалаштирилди | NORMA.UZ\nМамлакатимизнинг транспорт-логистика салоҳиятини кенгайтириш, транзит жозибадорлигини ошириш мақсадида Вазирлар Маҳкамасининг 22.12.2020 йилдаги «Ўзбекистон Республикаси ҳудудида ташқи савдо юкларини божхона назорати остида ташишни соддалаштириш, шунингдек, ташқи иқтисодий фаолият қатнашчиларини янада қўллаб-қувватлаш тўғрисида»ги 800-сон қарори қабул қилинди.\nБожхона назорати остида автомобиль йўлларида ташилаётган товарларнинг божхона ҳамроҳлигидаги кузатувини ташкил этиш тартиби тўғрисидаги низом;\nЧет эл товарларини ташиш жараёнида божхона тўловлари тўланишини таъминлашни ваколатли шахслар билан реал вақт режимида ва интерактив шаклда ўзаро ҳамкорлик асосида ҳисобга олиш ва назорат қилиш тартиби тўғрисидаги низом.\nБожхона ҳамроҳлигида кузатиб бориладиган товарлар ва транспорт воситаларининг божхона расмийлаштируви жўнатувчи ҳамда манзил божхона постларида, шунингдек қабул қилиш-топшириш пунктларида устувор тартибда амалга оширилади.\nБожхона ҳамроҳлигидаги кузатувни амалга оширишда ташувчи, юк жўнатувчи ёки юк қабул қилувчининг сарфланган харажатлари божхона органлари томонидан қоплаб берилмайди.\nБожхона ҳамроҳлигида кузатиб борилаётган транспорт воситалари ички ишлар органларининг блок постларида тўхталиши ҳамда товарларни кўриш учун автомобилнинг юк бўлмаси очилиши тақиқланади.\nЧет эл товарларини ташиш жараёнида божхона тўловлари тўланишини таъминлаш ваколатли органлар томонидан электрон шаклда онлайн режимида амалга оширилади.\nБожхона ҳамроҳлигида кузатиб бориш куннинг ёруғ вақтида, автотранспорт воситаси жўнатувчи божхона органига етиб келган пайтдан эътиборан 6 соатдан кечиктирмай бошланиши лозим.\nШунингдек Низомда қуйидагилар назарда тутилган:\nбожхона ҳамроҳлигидаги кузатувни ташкиллаштириш;\nбожхона йиғимларини тўлаш тартиби;\nбожхона ҳамроҳлигидаги кузатувни амалга оширувчи ходимларнинг ҳуқуқ ва мажбуриятлари ва бошқалар.\nҲужжат Қонун ҳужжатлари маълумотлари миллий базасида эълон қилинган ва 23.12.2020 йилдан кучга кирди.


Ўзбекистон Ёзувчилар уюшмаси » 10 ЯНВАРЬ — ЎЗБЕКИСТОН ХАЛҚ ЁЗУВЧИСИ ОЙБЕК ТАВАЛЛУД ТОПГАН КУН\nАсосий Ўзбек адиблари 10 ЯНВАРЬ — ЎЗБЕКИСТОН ХАЛҚ ЁЗУВЧИСИ ОЙБЕК ТАВАЛЛУД ТОПГАН КУН\n10 ЯНВАРЬ — ЎЗБЕКИСТОН ХАЛҚ ЁЗУВЧИСИ ОЙБЕК ТАВАЛЛУД ТОПГАН КУН\nОйбек адабиётга 1926 йили чоп этилган “Туйғулар” шеърий тўплами билан кириб келади. Шоирнинг “Дилбар – давр қизи” (1931), “Ўч” (1932), “Бахтигул ва Соғиндиқ”, “Темирчи Жўра” (1933) достонлари ўз даврининг шеърий йилномаларидир. У тарихий ва замонавий мавзуларда йигирмага яқин достонлар яратади. Ойбек шеърияти ниҳоятда гўзал; ўзининг содда, равон ва ифодали тилда, бой ва ранг-баранг тасвир санъат воситаларида яратилганлиги билан алоҳида ажралиб туради. Жумладан, у бир шеърида:\nБаҳор чоғи лолалар-ла,\nКулиб боққан, эй севгилим,\nСўйла, сенми ўзбек эли.\nЎзбек эли, бир замонлар\nҚуёш каби порлагандинг.\nҚоп қоронғи уфқларга\nОлтин нурлар сен сочгандинг.\nКўкларингда кулар эди\nКўклам чоғин нозли қизи.\nТаърифингни куйлар эди\nКўкда порлоқ эрк юлдузи.\nСирдарёнинг телба суви\nТўлқин сочиб ўйнар эди.\nТошқин Амударё бўйи\nКечмишларнинг қалби эди.\nЎзбек эли, ўтмишларда\nБилолмадим налар кўрдинг?\nАлам, мотам, қайғуларда\nКўзи ёшли бир қиз эдинг.\nУ давр ўтди, букун фақат\nҲеч кўрмасин юзинг ҳасрат.\nШу ям-яшил боғларингга\nБир қара-чи: худди жаннат.\nСенинг ҳали кучларинг ёш,\nБоқ, тепангда кулар қуёш.\nБайроқларинг мазлум Шарқда\nЭрклик учун бўлғуси бош.\nГўзал юртим — бир ғунча гул!\nҲидларинг соч эрк боғида.\nСўлғин боқма, кўнглимга кул\nШу суюкли тонг чоғида.\nОфатли бўрон, қутурса сел — қор…\nБир онда учирди — мисоли ул пат.\nУндирди бошимда хилма-хил гул.\nНур, ҳаққа чақирди халқимни созим,\nСен ҳеч келмадинг,\nАввал ўқ отдинг,\nМалагим, бир боқ!\nОҳ… ёшлик чоғим,\nБир кузги япроқ…\nБир ютум май каби\nУ дамда абадий\nОй нурин ёпинган\nҚани у соғинган\nМайсада ётаркан, ўйладим сени,\nЁш эдик, шўх здик у чоқларда биз.\nҚуёшдек яшарди ичда севгимиз,\nШодликнинг, кулгининг бормиди чеки?\nКўзлар хаёлчанди, бўсалар думбул,\nҲисларга мажҳулди ҳижроннинг туни.\nДилларни тўлдирган бахт эди нуқул,\nМайсада ётгандик бир баҳор куни…\nЁр кўзларининг ишқини, хуморини ёд эт!\nКўк гулшани дурлар каби порлайди бу оқшом,\nҲар тоғда-ю, қирда ётади нозли хуш ором,\nДунёдаги кўзлар аро шаҳлосини ёд эт!\nКўксимни эзар ҳажрида қалбимдаги туйғу,\nТепамда қуяр куйини булбул яна шўх, шаън.\nГуллар қадаҳин кечки Шамол аста тўкаркан,\nЁдимга тушар сен каби дилбар, гўзал орзу.\nЁлғиз кезаман шарқираган сув ёқасидан,\nЁдингни қучиб ўлтираман тош каби сокин.\nОлам қочади, сен кирасан, қалбга шу чоғ тинч,\nШирингина рўё каби оқшом қорасинда…\nЁр кўзларининг ишқини, хумморини ёд эт!\nОвозини, шўх созини ҳам нозини ёд эт!\nЁр кетди, кўзим булоғи қолди.\nСийнамда тирик фироғи қолди.\nҲар лаҳза дилу хаёл паришон.\nСендадир кўзларим, сендадир кўнгил,\nУзоқларга ҳасрат билан боқаман.\nНа қуёш, на баҳар, на гулшанда гул\nЮракни юпатмас — мен соғинаман.\nСени соғинаман, руҳда йўқ қарор,\nОшиб кел тоғ, довон!\nБу қадар ҳижрон!..\nДардим бор, гулим бор, қўшиқларим бор..\nСен йўқсан! Наҳотки бу мангу армон?!\nСочларининг чангига боқма,\nКўйлагининг рангига боқма,\nҚизча минган яғир эшакнинг\nҚулоқ йиртар «ҳанги»га боқма.\nКўзларининг соф нурига боқ,\nСевгининг маст дарёсида оқ!\nҲижроннинг алами қалбимни ёқди,\nЮраман девона, юраман қушсиз.\nЁшлигим мисоли юлдуздай оқди,\nГўзалим, бир лаҳза келгил, иккимиз —\nКезайлик далада, хаёллар жўшқин…\nДарахтлар остида иккимиз ёлғиз,\nИшкомлар ичида, кўнгилда тўлқин,\nЮрсак май, ишқдан маст иккимиз, эй қиз!\nСевгилим, шийпонда иккимиэ танҳо,\nҚуёшда учади мезонлар майин,\nТоғларда булутлар хўмрайган гўё,\nИккимиз суҳбатда гох. шод, гоҳ ҳазин,\nГўзалим, оппоғим, жононим, бир кел.\nМен фақир кутаман, о, бир келиб-кет.\nЎргилай, бир зумда келсанг мисли ел,\nКутаман йўлингда, мени хурсанд эт!\nҚалбдан севги тошди, фироқ, ғам-алам„,\nЮраман, дайдийман, парча чўғ қалбда.\nМуҳаббат дардида мажнун мендан кам,\nГўзалим келмади, ёнаман дардда.\nГўзалим бир келди, кетди нур каби,\nКўнглим ва кўзларим қолди изида.\nҚўлида «Фузулий» — севган китоби,\nОқ шойи кўйлакда, тўлқин кўксида.\nКўзлари маънодор, ҳислари ёниқ,\nКулгиси самимий, ўйлари чуқур.\nСўзи, қилиқлари ёқимли, аниқ,\nЯлиндим; ҳужрамда озгина ўтир.\n«Ташаккур, мен кетдим»,— қолди тзбассум…\nЁримнинг кетидан шамолдай чопдим.\nҚайгадир йўқ бўлди, йиғладим юм-юм…\nЭй, гўзал, йўлингда, ишқингда ёндим…\nЁримнинг қора кўзи — офтоби бордир,\nИшқ дарди бошимга битган балодир,\nШоирлар маҳбуб, май деса кулардим,\nМеним ҳам дил энди банд мубталодир.\nКечқурун ёр келди, боғ яшнар гўзал,\nСупада ёзди у латиф бир ғазал.\nМен дедим шоира, тасвири нақ май!\nБошланди улфатлик, қалқди ой — машъал!..\nОқшом келди илҳом, қўлда гул жонон,\nКўзларда нур, сочда гавҳар, ҳаяжон…\nМен ёлғиздим тунда, сокин ҳужрада,\nКуюлди шеър, май — келди бир жаҳон…\nЁшлик бир ғунчадир, йўлдоши севги,\nЮракда ёлқини сақланса мангу,\nВафо дерлар буни, азизроқ не бор?\nКарилик ҳам ойдин, ишқимиз мангу…


Мавзу: "Xiaomi Mi 9" - Terabayt.Uz\nМавзу: "Xiaomi Mi 9"\nXiaomi смартфони Android 11 базасидаги MIUI 12.5'га ўтяпти\nСмартфон эгалари икки карра хурсанд бўлсалар бўлади, чунки смартфон нафақат MIUI 12.5'га, балки Android 11 тизимига ҳам ўтмоқда.\nЯна тўртта Xiaomi ва Redmi смартфонига барқарор MIUI 12 прошивкаси кела бошлади\nУлардан биринчиси – ўтган йилги Xiaomi Mi 9 флагмани глобал, қолган учтаси эса ҳозирча фақат хитойча MIUI 12 асосидаги барқарор прошивкага янгиланмоқда.\nБешта русумдаги Xiaomi ҳамда Redmi смартфонлари эгаларини глобал MIUI 12 тестларига расман таклиф этишяпти!\n«Хитойча Apple» энди Xiaomi ҳамда Redmi бренди смартфонларининг халқаро фойдаланувчиларини ҳам MIUI 12 график қобиғини синаб кўришга расман таклиф этмоқда.\nНақ ўн хил Xiaomi смартфонини 123 долларгача чегирма билан олинг!\nҚуйидаги смартфонлар харидида чегирмалар ва совғалар бериш кўзда тутилган: Xiaomi Mi 9, Redmi Note 8 Pro, Redmi 8A, Redmi Note 8T, Redmi Note 7, Redmi 7A, Mi Note 10, Mi 9 Lite, Mi 9T ҳамда Mi A3.\nXiaomi энг оммабоп флагманини энди ишлаб чиқармайди\nРасмий каталогда Mi 9 смартфонини излашганида, харидорларга унинг ўрнига Mi 9 Pro 5G ёки Mi CC9 Pro таклиф этилмоқда. Булардан иккинчиси глобал бозорга Mi Note 10 модели тарзида тақдим этилган.\nXiaomi’нинг яна учта смартфони барқарор MIUI 11’гача янгиланмоқда\n«Хитойча Apple» кейинги икки кун ичида яна учта флагмани учун MIUI 11 график қобиғини тақдим этди. Булардан бирида прошивка Android 10, иккитасида эса Android 9 операцион тизим талқинигача янгиланган.\nXiaomi’нинг нақ олтита смартфони расман арзонлаштирилди!\nXiaomi Mi 9 ҳамда Redmi K20 Pro моделларига энг кўп чегирма эълон қилинган – улар нақ 42 долларга арзонлаштирилган!\nЯнги флагманлар тақдимоти олдидан айрим Xiaomi смартфонлари анча арзонлашди\nНақ 108 мегапикселлик камерали Xiaomi Mi Mix 4 ҳамда дунёдаги энг арзон 5G-смартфон – Xiaomi Mi 9S шу ойдаёқ намойиш этилади. Шунинг учун компания ҳозирги флагманлари нархларини туширмоқда.\nXiaomi Mi 9 янги талқинда тақдим қилинди\nXiaomi Mi 9 флагмани февраль ойида 6 ва 8 ГБ оператив, 128 ГБ доимий хотирали версияларда тақдим қилинганди. Аммо, айрим фойдаланувчилар учун бу камлик қилиши мумкин. Шу сабабдан, компаниядагилар 8 ГБ оператив ва 256 ГБ доимий хотирага эга бўлган янада\nXiaomi’нинг олдинги флагмани кутилмаганда AnTuTu’да рекорд ўрнатди!\nГеймерларга мослаб совитиш тизими кучайтирилган, тағин энг бақувват процессорли Black Shark 2 Pro смартфонидан кўра компаниянинг олдинги флагмани юқори балл олгани барибир қизиқ.\nAnTuTu смартфонларнинг ўртача самарадорлик кўрсаткичлари бўйича ТОП-ўнлигини эълон қилди (2019 йил июль)\nЯнги рейтингда мазкур бенчмаркда жорий йилнинг июнь ойида текшириб кўрилган смартфонларнинг самарадорлик кўрсаткичлари ўрта арифметик ҳисобида олинган.\nXiaomi расман Mi 9 ҳамда Mi 9 SE флагманларини арзонлаштирди!\n«Хитойча Apple» ўзининг 2018 ва 2019 йилги смартфон моделларини бирин-кетин арзонлаштириб келаётир. Навбат энди флагманларга келибди...\nТОП-10: Уяли алоқа сигналини энг яхши тутувчи смартфонлар (2019 йил июль)\nMaster Lu бенчмарки эълон қилган ушбу рейтингдаги смартфонларнинг аксарияти Ўзбекистонда ҳам сотилмоқда. Айниқса, рўйхатдаги лидер модел – бизда энг оммабопларидан биридир.\nТОП-10: Antutu’га кўра энг кучли Android-смартфонлар (2019 йил, июль)\nОммабоп Antutu бенчмарк-тести жамоаси айни кундаги энг қудратли Android-смартфонларнинг навбатдаги рейтингини эълон қилди. Ушбу рўйхат маҳаллий – Хитойдаги фойдаланувчилар томонидан май ойида ўтказилган тестлар асосида тузилган.\nТОП-10: Antutu’га кўра маҳаллий бозордаги энг кучли Android-смартфонлар (2019 йил июнь)\nОммабоп Antutu бенчмарк-тести жамоаси айни кундаги энг қудратли Android-смартфонларнинг навбатдаги рейтингини эълон қилди. Улардан айримлари Terashop.uz интернет-дўконимизда ҳам сотилмоқда.\nXiaomi олд камераси экран остига яширилган дунёдаги илк смартфонни «жонли» видеода ишлатиб кўрсатди!\nGalaxy S10 флагманларида селфи-камера учун дисплей тешилган бўлса, Xiaomi янада илгарилаб кетди. Яъни, у аллақачон экраннинг остига яширилган, тўлақонли кўринмас илк камерани амалда ишлатиб кўрсатди.\nXiaomi Mi 9T модели стандарт Mi 9 флагманидан 40 ваттлик тезкор қувватлана олиши, 12 гигабайтлик тезкор хотираси ҳамда бош камеранинг 48 мегапикселлик асосий модули билан устун келади.\nЭнг кучли смартфонлар AnTuTu маҳаллий рейтингида (2019 йил май): юқори учталикда фақат Xiaomi!\nҚизиқ томони – етакчилардан саналмиш Huawei’нинг биттагина смартфони бу рейтингга кирган, уям Honor брендига оид.\nMi 9 арзонлашди, чунки «тўрткўз» 5G-флагман – Mi 9 Pro чиқяпти!\nҲали Mi 9 намойишидан ҳам аввал компания топ-менежерларидан бири ижтимоий тармоқларда битта тизер расмни эълон қилган ва унда тўртталик камерага эга смартфон акс этган эди.\nOLED-экранли барча Xiaomi смартфонлари эгаларига хушхабар бор!\nMi 9 учун тегишли янгиланиш 2 май санасидан босқичма-босқич тарқатила бошлади. Компаниянинг қолган OLED-экранли моделларига ҳам янги функция жорий этилган прошивкалар шу ойда тақдим этилади.


Қирғизистон. 6 март, воқеалар хроникаси\n21 апрел 2021, Тошкент вақти: 07:57\nҚирғизистонда ҳокимият алмашганига 12 кун бўлди. Кун ўтган сайин Қирғизистонда кечаётган жараёнлар суратидаги шиддат бироз сусайгандай. Бироқ сийратдаги шиддатда асло сусайиш кузатилмайди.\nИкки кундирки, мамлакат парламенти президентнинг истеъфо сўраб ёзган аризасини кўриб чиқолмаяпти.\nАйни пайтда Олий суд Феликс Қулов ишини қайта кўра бошлади ва ўзининг биринчи хулосасини чиқарди.\nҚирғизистонда кечаётган жараёнлар шиддатини ҳис қилиш учун 6 апрель куни Озодлик мухбирларидан олинган ва республикадаги ахборот агентликлари тарқатган баъзи хабарлар сарлавҳалари билан танишиш кифоя қилса керак.\nМана ўша сарлавҳалар:\nНорин вилояти давлат маъмурияти биноси депутат Самаков тарафдорлари томонидан босиб олинди.\nБоткенликлар вилоятнинг янги губернатори Бакир Имаровнинг ҳаракатларидан норози.\nТолас вилояти давлат маъмурияти биносини пикет қилаётганлар Толас-Бишкек йўлини тўсиб қўямиз, деб таҳдид қилаяпти.\nЖалолобод шаҳар ички ишлар бўлимининг вақтинча сақлаш изоляторидан ғайри қонуний бўшатилган шахсларни ушлаш учун тезкор гуруҳ тузилди.\nЖўғўрқу Кенеш депутатлари парламент биноси хавфсизлигини таъминлаш чораларини кучайтирмоқда.\nБу сарлавҳалари мамлакатдаги вазиятнинг нақадар чигал қолаётганлигидан дарак бериб турибди.\n6 апрелнинг энг катта воқеаси эса, мухолифатдаги "Ор-номус" партияси етакчиси, мамлакатнинг собиқ вице-президенти, 2000 йилги парламент сайловларидан сўнг хизмат ваколатларини суиисътемол қилганликда ва шунга ўхшаш бошқа хиноятлар содир этганликда айбланиб, озодликдан маҳрум этилган Феликс Қуловнинг ишини Олий суд қайта кўриб чиққани ва чиқарган хулосаси бўлди.\nОлий суд ўзининг 6 апрель кунги қарори билан мамлакат суди бундан 5 йил муқаддам чиқарган Феликс Қулов республика Миллий хавфсизлик вазири лавозимини эгаллаб турган чоғида хизмат ваколатларини суиистеъмол қилган, деган қарорни бекор қилди.\nСуд қарорига муносабат билдирар экан, Қулов жумладан бундай деди:\n- Суд ишимни охир-оқибат объектив қараб чиққанидан хурсандман, албатта.\nФеликс Қулов 24 мартгача қамоқхонада эди. Ўша кунги воқеалар пайтида тарафдорлари уни қамоқдан озод қилиб Бишкекка олиб келган ва бир неча соатдан сўнг Қуловга куч ишлатиш салоҳиятига эга идоралар фаолиятини мувофиқлаштириш топширилган эди.\nКези келганда шуни ҳам айтиб ўтиш керакки, куни кеча Қулов Олий суд томонидан оқланган тақдирда ўз номзодини президентликка қўяжагини эълон қилди. Олий суднинг Феликс Қулов юзасидан иши давом эттирилади. Қуловнинг зиммасида яна 2 айблов бор.\n6 апрель куни кутилган ва 7 апрелга қолдирилган навбатдаги воқеа собиқ президент Ақаевнинг истеъфога чиқиш тўғрисидаги аризасининг парламент томонидан кўриб чиқилишидир.\nАслида мазкур масала 5 апрель куни кўриб чиқилиши режалаштирилган эди. Бироқ ўша куни парламентда кворум бўлмади ва масала\n6 апрелга қолдирилди. 6 апрель куни қарор қабул қилиш учун етарлича депутат залда ҳозир бўлди бироқ масалани кўриш яна бир кунга кечиктирилди.\nЖўғўрқу кенешнинг 7 апрель кунги мажлисига Олий ва Конституциявий судлар ҳамда Ҳукумат аъзолари, сиёсий партиялар вакиллари ва элчилар таклиф қилинадиган бўлди.\nБаъзи депутатлар 2 кундан буён парламент раиси Ўмурбек Текебаев етакчилигидаги комиссия Ақаев билан 4 апрель куни Москвада ўтказилган музокараларда ваколатлари доирасидан чиқиб кетган деган даъволар билан чиқмоқда. Уларга жавобан жаноб Текебаев парламентнинг 6 март кунги мажлисида бундай деди:\n- Москва сафари олдидан Олий ва Конституциявий судлар раислари, Ҳукумат раиси ҳамда президент маъмурияти раҳбари билан масалани қонун доирасида ҳал қилишни маслаҳатлашиб олганмиз.\nАқаев билан музокара чоғида у қўйган талабларни бажаришга сўз берилгани, парламент раисининг фикрича, мамлакатдаги вазиятни конституциявий асосларга қайтариш мақсади билан изоҳланади.


«Зўравон экстремизмга қарши кураш» Мусулмонларни бўлиш сиёсати сирасига киради | Najot.org\n03.12.2019 Нажот 0 коментариев қарши уруш,мерика,террор\nТеррорга қарши халқаро уруш номли кампания Америка 11 сентябрдан кейин етакчилик қилаётган халқаро ҳарбий кампаниядир. Бу уруш турли тадбир чоралардан иборат бўлиб, бу чоралар маълум анъанавий уруш доирасига кирмайди. Американинг собиқ президенти Жорж Буш «Террорга қарши уруш» атамасини биринчи бўлиб 2001 йил 16 сентябрда тилга олган эди. Шунингдек, у бу атамани конгресс олдида расмий нутқ сўзлаганидан бир неча кун ўтиб ишлатди. Жорж Буш ўзининг охирги нутқида шундай деган эди: «Террорчилардан иборат ҳар қандай радикал тўдалар ва уларни қўллаётган ҳукуматлар бизнинг душманимиздир». Америка ўзи террорчилар деб номлаётганларни йўқ қилиш амалиётида муваффақиятсизликка учради. Америка узоқ давр мобайнида турли юртлардаги манфаатини мустаҳкамлашда экстремист гуруҳлардан фойдаланди. Ўтган асрнинг саксонинчи йилларида Афғонистонда Совет Иттифоқига қарши қуролли тўдаларни қўллаб-қувватлади. Бу шуни кўрсатадики, Америка террорга қарши курашда жиддий бўлмаган. Балки у ўз мақсадларини рўёбга чиқариш учун турли стандартлардан фойдаланган. Масалан ўзи террорист ёки экстремист деб атаётганларни ишга солган.\nДональд Трамп Американинг Афғонистон урушидаги катта зарарларини ҳис қилди. Чунки ҳисоботларда келишича, Америка бу урушда 1,7 триллион доллар зиён кўрди ва 2400дан ортиқроқ аскарини йўқотди. Бунга қўшимча Нью-Йорк Таймс газетаси «11 сентябр ҳодисаларидан кейинги икки ўн йилликда қуролланганларнинг сони камаймади, балки икки баробар ортди» номли мақола чоп этди. Бу халқаро стратегик тадқиқотлар маркази тайёрлаган қўлланмада келган иборадир. Бу марказ пойтахт Вашингтонда жойлашган бўлиб, Америка ташқи сиёсатининг маркази ҳисобланади. Ушбу марказнинг ёзишича, олам бўйлаб фаолият қилаётган исломий жанггариларнинг сони 2001 йил 11 сентябрдан кейин Америка курашишни бошлаган пайтдаги сондан тўрт баробар кўпдир. Бундан ташқари ушбу йўлга сарфланган харажатлар 6 триллион долларга яқин ва ҳарбий хизмат аъзоларидан 7000 киши йўқотилган. Марказнинг хулоса қилишича, террорга қарши уруш ёрқин шаклда муваффақиятсизликка учраган.\nАмериканинг айрим бош сиёсатчилари шунчалик улкан моддий зарар ва инсоний йўқотишлардан кейин террорга қарши кураш, яъни мабдаий Исломга қарши курашга баҳона қилиб олинган кураш тубдан муваффақиятсизликка учраганини айтишган. Шунингдек Америка террорга қарши кураш стратегиясини янгилаши лозим ва уни (зўравон экстремизмга қарши кураш) шиорига алмаштириши керак деган хулосага келган. Шунинг учун (зўравон экстремизмга қарши кураш) қандай шаклда олиб борилиши ҳақида халқаро даражада саммитларга мезбонлик қилган. Шунингдек экстремистларни ўз йўлидан қайтариш ҳамда шахс ва жамоатларни ўз йўлига чақиришларига монеълик қилиш мақсадида халқаро ҳаракатларга яшил чироқ ёқилган. Бундан ташқари экстремизмга қарши курашиш учун давлатлар назорат қиладиган ташкилотлар тузилган. Масалан, Франция ҳукумати бир неча «террористик ҳужумлар»дан кейин мамлакат бўйлаб фикрий жиҳатдан «адашган» ёшларни аниқлаш учун программа ишлаб чиқишга киришган.\nСаудия мамлакати бир қанча террор ҳодисаларига дуч келгач, 2004 йил экстремизмга қарши кураш программасини ишлаб чиқди. Ички ишлар вазирлиги анъанавий хавфсизлик чоралари ва экстремистик идеология фикрий жиҳатдан озиқланадиган манбаларни муолажа қиладиган услубларни мувозанатга келтириш учун қадам ташлади. Аммо тақдир ҳазилларидан бири шуки, Сурия, Ироқ ва Афғонистондаги урушда террорист деб айбланган жамоалар Саудия, Қатар, Амирликлар, Туркия, ҳатто Америка ва Россия назорати остидаги жамоалар бўлган. Ҳатто ИШИД жамоаси Сиёсий Ислом ва унинг ортидагиларни хунук қилиб кўрсатиш учун турли разведка идоралари томонидан ишлатилган ва террористик амалиётлар қилишига йўл очиб берилган.\nЭкстремизмнинг олдини олиш амалиёти терроризмга қарши курашдаги ҳимоявий чоралар ҳисобланади. Унинг мақсади экстремистик ва зўравонликка чақирувчи диний ёки сиёсий идеологияга эга бўлган кишиларни мўътадил ва зўравон бўлмаган тушунчали кишиларга айлантиришдир.\n2009 йил 4 июн Америка президенти Барак Обама Қоҳирадаги Азҳар университетига ташриф буюрди. Обама у ерда Американинг зўравон экстремизмга қарши кураш баҳонаси остида Исломий фикрга қарши кураши ҳақида шундай деди: «… Биз курашишимиз лозим бўлган аввалги масала барча турдаги зўравон экстремизмдир… Мен Анқарада Америка ҳеч қачон Исломга қарши курашмаган ва курашмайди деб айтдим… Биз хавфсизлигимизга хатар туғдираётган зўравон экстремистларга қарши курашамиз. Чунки биз барча дин вакиллари инкор қиладиган нарса, яъни айбсиз эркак ва аёлларни ўлдиришга қаршимиз».\n2017 йил 21 май Дональд Трамп Саудия пойтахти Риёз шаҳрида «Экстремистик идеология»га қарши кураш учун янги халқаро марказни расман очар экан, Исломга қарши кураш кампаниясини янада мустаҳкамлади. Ушбу янги марказни очишдан мақсад аксар аҳолиси мусулмон бўлган давлатларга экстремизмга қарши курашда ташаббусни ўз қўлларига олишлари лозимлигини очиқ билдириб қўйиш эди. Трамп Шундай дейди: «Қирол Салмон энг кўзга кўринган етакчилардандир. Менинг президент сифатида амалга оширишим лозим бўлган нарса Америка халқини ҳимоя қилишдир».\nАйрим мусулмон уламолар ё Исломни шайтонлаштиришда Америка билан бирга юр, ёки «душманлар» билан бирга бўл деган кампанияда Ғарб тузоғига илинишди. Ғарбнинг мақсади эса, Исломни руҳий йўналишга чеклашдир. Бу уламолар Ислом ҳаётнинг барча жиҳатлари, шу жумладан сиёсий жиҳати учун ечим берадиган мукаммал тузум деб тушунадиганларни Исломни чигаллаштиришмоқда деб ҳисоблай бошлашди ва уларни экстремистлар деб аташди. Улар айни тушунчалари туфайли Исломга қарши бўлинишни пайдо қилаётган ушбу сиёсатларга қарши курашиш ўрнига Исломга қарши курашда Ғарб сиёсати томон юрдилар. Улар халқаро конференциялардаги фикрий баҳсларда иштирок этишди ҳамда ўзлари «экстремизм» деб ҳисоблаётган Халифалик ва жиҳод ҳақида баҳс мунозаралар уюштиришди. Бундан мақсад ушбу масалаларни мусулмонлар тасаввуридан узоқлаштириш ва ўша масалаларни кўтараётганларни айблаш бўлди.\nҲукуматларга малай бўлган расмий уламолар Американинг «Терроризмга қарши кураш режаси» ва Ғарбнинг исломий (фундаментализм) радикализмга қарши кампаниясини қўллаб-қувватлашди. Улар Америка ва Ғарб давлатлари элчихоналаридан таълим олаётган ҳукуматларининг буйруғи билан исломий қоидаларни тафсир қилиш орқали Исломни ислоҳ қилишга киришишди. Бунда улар мўътадил Ислом номли тушунчаларни ўрнаштириш учун исломий қоидаларни либерал илмонийликка мослашга ҳаракат қилишди. Улардан исломий хитоб ва таълим программасини ислоҳ қилиш талаб қилинди… Наҳотки, бу уламолар Исломга қарши жирканч суратда курашаётган ва мусулмонларни хунук тарзда азоблаётган Аллоҳнинг душманлари лагери томонида турганини билмасалар. Ахир, Пайғамбаримиз A шу каби уламолар ва зарарли ҳокимлар дўзахда бирга азобланиши ҳақида огоҳлантирганку. Террорга қарши уруш номи остида Исломга қарши олиб борилаётган ушбу урушда уламолар жим қараб туриши мумкин эмас. Шундай экан, анави илмсиз тарзда фатво берган, сўнг ўзлари адашиб, бошқаларни ҳам адаштирган уламоларнинг аҳволи нима бўлар экан? Наҳотки улар султоннинг зулмини оқлаб, унга итоат қилишга фатво бераётган сарой уламолари Аллоҳнинг ғазабига учрайдиган бандалар эканини билмасалар? Наҳотки улар ўша султон азобланадиган азобга дучор бўлишларини билмасалар?… Бу уламолар Ислом дунёдаги нотинчликларнинг асосий сабабидир деб ташвиқот қилаётган Ғарб тузоғига тушиб қолган кишилардир.\nИслом Аллоҳнинг ҳақ динидир, унинг ақида ва тузумларини ўзгартириб бўлмайди. Ёлғиз Аллоҳгина одамлар учун ҳақиқий шариатни беради. На Америка ва на бошқаси Аллоҳнинг динини ўзгартира олади ёки янги Исломни пайдо қила олади. Аллоҳ шариат қилиб белгилаган нарсада инсонлар учун ихтиёр йўқ. Чунки Аллоҳ Таоло бу ҳақида шундай дейди:\n«Аллоҳ ва Унинг пайғамбари бир ишни ҳукм қилган — буюрган вақтида бирон мўмин ва мўмина учун (Аллоҳнинг ҳукмини қўйиб) ўз ишларида ихтиёр қилиш жоиз эмасдир. Ким Аллоҳ ва Унинг пайғамбарига осий бўлса, бас у очиқ йўлдан озиш билан йўлдан озибди» [Аҳзоб 36]\nРосулуллоҳ A айтадилар:\n«إنَّ اللَّه تَعَالَى فَرَضَ فَرائِضَ فَلاَ تُضَيِّعُوهَا، وحدَّ حُدُودًا فَلا تَعْتَدُوهَا، وحَرَّم أشْياءَ فَلا تَنْتَهِكُوها، وَسكَتَ عَنْ أشْياءَ رَحْمةً لَكُمْ غَيْرَ نِسْيانٍ فَلا تَبْحثُوا عَنْهَا»\n«Албатта Аллоҳ Таоло бир қанча фарзларни юклади, уларни зое қилманглар, бир қанча ҳадларни белгилади, уларга тажовуз қилманглар. Бир қанча ишларни ҳаром қилди, уларга қўл урманглар. Шунингдек унутиб эмас, балки сизларга раҳм қилиб, бир қанча нарсалар ҳақида сукут қилди, улар ҳақида сўраманглар».\nҒарбнинг экстремизмга қарши кураш программаси Исломни хунук кўрсатишга қаратилган душманона ҳаракатдир. Яна бир айтиб ўтиш лозим бўлган нарса шуки, «экстремизм» ёки «терроризм» атамаларига истерияни, яъни асабийлашишни пайдо қиладиган даражада кенг таъриф берилади. Натижада, Ғарб капиталистик кучлари мусулмонларга қарши ва уларни ўз эътиқод ва фикрларини ўзгартиришга мажбурлаш учун чора-тадбирлар ишлаб чиқишади. Шунинг учун уламолар мусулмонлар билан биргаликда Исломга қарши ёлғон уйдирмаларга асосланган ушбу душманона программага қарши курашиши лозим. Шунингдек, ўз динларига қарши амалга оширилаётган ушбу ҳужумга қарши ягона позицияда туришлари лозим.\nИслом Ғарб даъво қилаётган суратда зўравонликни тасдиқламайди. Шунинг учун у одамларни ўлдириш, сўйиш, ёқиш ва қул қилишга рухсат бермайди… Балки буларнинг барчасини ман қилади. Лекин Ғарб қасддан Исломни шу сифатлар билан айблайди. Лекин бу жиноятлар ортида Ғарбнинг ўзи, унинг разведка идоралари, малай ҳокимлар ва Ғарб террорист деб айблаётган жамоалар турибди. Бу жамоалар шубҳали тарзда пайдо бўлган ва улар ҳақида кўплаган саволлар мавжуд. Улар мусулмонларга қарши бошқалардан кўра кўпроқ террор амалиётларини олиб боришган… Лекин Исломга қарши тил бириктирув кўлами жуда каттадир ва унда Исломга қарши ҳийла-найранг ишлатаётган барча иштирок этмоқда. Аллоҳга, унинг динига ва мусулмонларга хоин малай режимларнинг ахборот воситалари шулар жумласидандир. Улар Ғарбнинг ташвиқот қуроли бўлиб, Исломни қонга чанқоқ, дин деб тасвирламоқда. Улар мусулмонлар масалалари, шу жумладан Фаластин масаласидан воз кечган. Шунингдек, ҳокимларга қарши оёққа турган қўзғолонлар ҳақида ўзлари эргашаётган давлатлар қарашини қабул қилган. Қанчалаган мусулмонлар террор амалиётлари қурбони бўлгани ҳақидаги ҳақиқатни билмасликка оладилар.\nКапитализм иқтисодий, сиёсий ва ижтимоий жиҳатдан муваффақиятсизликка учрагани бутун оламга аён бўлиб қолди. Америка бугун Ислом капитализмга ҳақиқий альтернатив бўлишининг олдини олиш учун ҳаракат қилмоқда. Чунки у Ислом бугун олам йўлиқаётган сиёсий, иқтисодий ва ижтимоий муаммоларни ҳал қилишга қодир эканини билади. Ғарблик муфаккир сиёсатчилар мабдаий Ислом уларга хатар туғдираётганини кўриб туришибди. Шунинг учун улар оламни етаклайдиган катта куч бўлиши мумкин бўлган Халифалик давлати тикланишига қарши ҳаракат қилишмоқда. Шунингдек, улар Ислом идеологияси ўзларининг бузуқ капиталистик идеологияси ўрнини эгаллашига қарши ҳаракат қилишмоқда. Шунинг учун улар Исломга қарши курашда радикал Ислом атамасидан фойдаланишяпти. Британиянинг собиқ бош вазири Тони Блэр BBC радиосига берган интервьюсида «Бугун оламга хавф солаётган катта хатар радикал Исломдир», деган эди.\nҒарб террорга қарши курашмоқда ва экстремизмга қарши кураш учун программалар ишлаб чиққан. Мусулмон ҳокимлар бу ишда Ғарбга ёрдам бермоқда. Лекин шундай бўлсада улар рўёбга чиқармоқчи бўлаётган мақсадлари бошқадир, уларни қуйидагича тартиблаш мумкин:\nБиринчидан: Исломни ўзгартириш ва илмонийлаштириш. Улар Ислом дунё ишларини ҳал қила олмайди, уни ҳаёт қонунларига алоқаси бўлмаган дин сифатида ўрганиш лозим хамда Исломий жамият капитализм ва унинг либерал қийматларини қабул қилиши лозим дейишади. Улар шу йўл билан мусулмонларнинг фикрлари ва туйғуларига таъсир қилишади. Натижада, мусулмонлар эркинликлар каби бузуқ илмоний фикрларни қабул қилиш орқали ҳақиқий динларидан узоқлашади…\nМусулмонлар мана шу тарафга қарши курашиш учун бу каби ёвуз программаларни қабул қилмасликлари лозим. Улар Ислом ҳақида ёрқин ва ижобий тасаввур ҳосил қилиш учун академик, зиёли ва сиёсатчилар билан самарали баҳс мунозаралар қилишлари лозим. Шунингдек, Исломга асосланиб ҳаёт кечириш ихтиёрий эмас, балки мажбурий эканини яхши англашлари лозим. Бундан ташқари оламни тубанлик ва бахтсизликка олиб келган илмонийликнинг ҳақиқатини фош қилишлари лозим. Ҳа, бу нарса бутун оламда туб ўзгариш бўлиши учун туртки бўлиши лозим.\nИккинчидан: Ғарб мусулмонларга Ислом инсоният ҳаётини тартибга соладиган қонунларга эга бўлмаган диндир ҳамда унинг давлати ҳам мавжуд эмас, деган тушунчани сингдиришга тўхтамай ҳаракат қилиб келмоқда. ИШИД жамоаси пайдо бўлиб, мусулмон ва ғайримусулмонларга қарши турли қотилликларни амалга оширгач, Ғарб Халифалик тушунчасига қарши халқаро кампания пайдо қилишни хоҳлади. Сўнгра Халифаликни тиклашга чақираётганларни экстремистлар деб атади. Лекин натижа бунинг акси бўлиб чиқди.\nҒарб Уммат Ислом асосидаги ўзгартиришни жиддий талаб қилаётганини англади. Шунингдек, Умматнинг талаби туш ёки хом хаёллик эмас, балки у мусулмонлар қалбида илдиз отган талаб эканини ҳамда мусулмонлар қўзғолон қилишга ҳақли эканини тушунди. Шунинг учун Ғарб Аллоҳнинг ўзгартириш борасидаги қонуни қаршисида тура олмаслигини англаши лозим, чунки ўзгартириш вақти кириб келди.\n«(Бу) илгари ўтган зотлар ҳақидаги Аллоҳнинг йўли-қонунидир. Аллоҳнинг йўлини эса ҳаргиз ўзгартира олмассиз» [Аҳзоб 62]\nМусулмонлар эса, Ислом ҳукмларини фақат Халифалик давлати орқали тўла ижро қилиш мумкинлигини англашлари лозим. Шунингдек, Росулуллоҳ Aнинг охирги замонда Халифалик тикланиши ҳақидаги хушхабари рўёбга чиқишига оз вақт қолганига қаттиқ ишонмоқлари лозим. Мусулмонлар яна Халифалик мусулмонларнинг фикри эмас, балки шаръий ҳукм экани, у исломий бошқарув низоми экани, у орқали Исломни мабда сифатида тўла татбиқ қилиш мумкинлиги, бу давлатни тиклаш тариқати Муҳаммад Aнинг сийратидан истинбот қилинган шаръий тариқат эканини билишлари лозим. Агар мусулмонлар Росулуллоҳ Aнинг Маккадаги сийратига назар солсалар, у кишининг давлат тиклаш тариқати бирор зўравон амални ўз ичига олмаганини кўради. Шунингдек, бу тариқат фикрий ва сиёсий курашни ўз ичига олгани ҳамда Исломни ҳаётда ҳакам қилиш вожиблиги ҳақидаги ваъйи омдан келиб чиққан раъйи омни пайдо қилишга ҳаракат қилганини кўради. Чунки жамиятлар зўравонлик билан эмас, балки фикрий тараққиёт орқали ўзгаради. Бу эса, либерал демократиянинг аксидир. Зеро Буш, Блэр ва улардан кейинги келганлар исломий оламни маййитларга тўлдиришди. Масалан Ироқда уни диктатор Саддамдан озод қилиш шиори остида юз минглаган мусулмонлар ўлдирилди.\nУчинчидан: Ғарб исломий партия ва жамоаларнинг сиёсий фаолияти ва даъват ишлари орасини ажратишга қаттиқ уринди. Ҳар қандай исломий сиёсий жамоани, гарчи ўз мақсадини рўёбга чиқаришда зўравон бўлмаган услубни танлаган бўлсада, уни радикал жамоа деб ҳисоблади. Натижада, ҳар қандай исломий сиёсий жамоага тақиқ жорий қилди. Бунда Ғарб диннинг ҳеч қандай сиёсатга алоқаси йўқ, дин ҳукмлари ибодат, ахлоқ, никоҳ ва талоқ каби руҳий ишларга чекланган деган ёлғон даъвони олдига сурди. Аммо исломий ақидани руҳий тарафга чеклаш катта хато бўлиб, Исломни насронийлик, бутпарастлик ва ҳиндулик каби динлар қаторига тушириб қўяди. Афсуски, руҳий асосдаги айрим исломий жамоа ва партиялар ўз даъватида фақат ибодатларга чекланиб қолди. Ушбу жамоалар ё қасддан, ёки қасдсиз илмонийликни улуғлаб, мустамлакачилар режасига хизмат қилмоқда.\nБунга муқобил ўлароқ, одамларни ибодат қилишга ва Суннатни татбиқ қилишга чақириш Исломнинг бир қисми бўлсада, булар тўла Ислом дегани эмас. Уларга бўлган даъват Исломнинг барчасига бўлган даъват эмас. Чунки воқега қарасак, бугун мусулмонлар исломий бўлмаган жамиятларда яшашмоқда, улар яшаётган юртлар куфр диёридир. Бу 1924 йил Халифалик қулатилган кундан бошланди. Халифаликнинг қулатилиши ачинарли аҳволга олиб келди. Бу иш улкан мусибат бўлди. Чунки Аллоҳнинг шариати бекор қилинди, унинг ўрнига инсонлар чиқарган қонунлар татбиқ қилинди… Мусулмонлар бугун ушбу воқени шариат билан муолажа қилишлари лозим. Бугун мусулмонларнинг тақдирий масалалари шундан иборатки, улар Халифаликни тиклаш ва халифани сайлаш орқали Исломни ҳаёт, жамият ва давлатда татбиқ қилиш учун фаолият қилишлари лозим. Чунки Халифаликни тиклаш орқали юртларимиз исломий юрт, яъни Ислом диёрига ва жамият исломий жамиятга айланади. Исломий юртлар Халифалик сояси остида бирлашади, сўнгра Исломни оламга даъват ва жиҳод орқали олиб чиқади. Бу масала ҳаёт ё мамот масаласи бўлиб, Умматдан катта қурбонликлар талаб қилади.\nШунинг учун одамларни мукаммал Исломга, яъни ақида, ибодат, ахлоқ, муомала, бошқарув низоми, иқтисод ва ижтимо низоми, таълим сиёсати, ташқи сиёсат ва бошқа барча Аллоҳнинг ҳукмларига амал қилишга чақириш вожиб. Чунки даъватни ибодат ва одатларга чеклаш билан Ислом олиб келган асосий мақсадни рўёбга чиқара олмаймиз. Бу мақсад Аллоҳга ибодат қилиш ва одамларни даъват, жиҳод ва чиройли татбиқ орқали Аллоҳга ибодат қилдиришдир. Шунда Аллоҳ Таолонинг ушбу қавлини рўёбга чиқарган бўламиз:\n«Мен жин ва инсни фақат Ўзимга ибодат қилишлари учунгина яратдим» [Зариёт 56]\nБу эса, Исломни мусулмонлар ҳаётида тўла татбиқ қилишни талаб қилади.\nҒарб режаси мусулмонларни ўз динидан қайтаришга қаратилган ва мусулмонларни ўз ҳаётларида Исломни татбиқ қилишдан қайтариш асосига қурилган. Ғарб Исломга душман ва ўз адоватида экстремистдир. Шунингдек, Пайғамбаримиз A бизга ўргатган исломий қийматларни улоқтиришни хоҳлайди. Бунинг муқобили ўлароқ, исломий жамоатлар зўравон бўлмаган ҳақиқий йўл билан Исломга даъват қилишлари ҳамда мусулмон ва ғайримусулмонларга Ислом инсоният учун мукаммал низом деб тушунтиришлари лозим.\n← Россия Хитойни зангори олов билан таъминлай бошлайди\nЁсир Бурҳомий мисрликларни режимга қарши намойишга чиқишдан қайтарди →\nРоссия Хитойни зангори олов билан таъминлай бошлайди\nРоссия Хитойни зангори олов билан таъминлай бошлайди Шу йил 2...